qundao/data-zh-poetry huggingface dataset:
石门写怀
作者：林光
朝代：明

晚风吹袂晚山前，久坐松根忆去年。本为微官轻去就，祇因慈母重留连。还思叔子趋涪日，细嚼渊明饮酒篇。落尽残花存故实，此生自断不须天。
石门留别诸友兼群从弟侄
作者：林光
朝代：明

笑拚筋力出驱驰，潦倒龙钟任后时。秋水于人还自照，江山对我不须疑。停舟野寺还浇酒，搔首西风忽有诗。偶折芙蓉花在手，别筵吾不作童儿。
石门西华寺三首
作者：林光
朝代：明

远水接长堤，疏松绕斜谷。入寺不逢僧，一犬吠深竹。手把芙蓉花，笑坐西华寺。香风吹白莲，十年今一至。滚滚复滚滚，百年如一瞬。秋色入西华，笑嚼新烧笋。
石门西华寺三首·其一
作者：林光
朝代：明

远水接长堤，疏松绕斜谷。入寺不逢僧，一犬吠深竹。
石门西华寺三首·其三
作者：林光
朝代：明

滚滚复滚滚，百年如一瞬。秋色入西华，笑嚼新烧笋。
石门西华寺三首·其二
作者：林光
朝代：明

手把芙蓉花，笑坐西华寺。香风吹白莲，十年今一至。
石鼓歌
作者：林光
朝代：明

石鼓石鼓是伊么，元和曾发昌黎歌。籀文每于纸上见，未睹遗迹真如何。郊斋整步入孔庙，仪门俨肃森戟戈。门开拭目快一睹，古哉不省谁镌磨。虫纹鸟迹尚可读，刻画宛转周列罗。往昔谁挥霹雳手，山骨斲削穷嵯峨。磨砻样制朴且古，牵挽知在何山阿。扪摩尽日不能去，冻手伸缩袖且呵。茫然少遂好古愿，未暇较检传缪讹。俗碑岂复堪着目，粉饰富贵堪殊科。翔云千仞思凤鸟，平地恍惚惊鼋鼍。大篆小篆变秦汉，有如木植分枝柯。苍颉去我几千载，日月抛掷忙如梭。惜哉石鼓辞匪陋，收拾不得联委蛇。传闻或谓文王鼓，甲子失纪亡羲娥。挂一漏万人恒尔，退之何苦泪滂沱。又闻周室陵夷后，宣王振起臣工和。大开明堂敷政治，急于惠泽宽徵科。扬兵大蒐肄武艺，诛获论功惩寡多。桓桓将卒似彪虎，大车乘载驱马驼。论功颂德镵猎碣，誇骋未见言辞过。选撰应知非一手，词臣才士相切磋。奇哉史籀字画古，三折未论作一波。元和好古韩博士，请置孔庙安不颇。五季之乱十亡二，此物难保况其他。信知物聚终散弃，风灯泡沫徒媕娿。民间穴孔作舂白，皇祐向子重摩挲。金元迁燕置孔庙，于今尚幸供吟哦。我来官踵韩子后，赓歌不博羲之鹅。太上立德乃不朽，有形终怀理则那。古来烜赫照后世，身前晦屈多坎轲。我因石鼓重增感，丹衷耿耿明星河。愿言努力各鞭策，圣途万里休蹉跎。
研茶
作者：林光
朝代：明

胡麻香韵伴春芽，石钵千回研指斜。长练冻嫌黔国井，旋瓢庭雪煮琼花。
碧溪
作者：林光
朝代：明

沙拥石沉牛，溪翁快雨眸。波光含古镇，山影带罗浮。摘荔回孤棹，移船傍活流。寄声云水侣，吾梦已归休。
示诸生
作者：林光
朝代：明

张皇成废弛，隐约见精英。鲁叟高林放，齐侯内晏婴。谁能留白日，吾甚厌虚名。花鸟娇临屋，春杯愧独醒。
神泉为大参将钟君题四首
作者：林光
朝代：明

中冷尝一歃，已过惠泉甘。不遇贤藩佐，谁来发地藏。泥沙埋自昔，嘉号得今传。未试真风韵，那知启自天。西来逢至喜，险尽黄牛庙。夷陵窥列宿，偶得感通妙。潜沂入地中，谁识真源处。谢却桔槔劳，为霖天上去。
神泉为大参将钟君题四首·其一
作者：林光
朝代：明

中冷尝一歃，已过惠泉甘。不遇贤藩佐，谁来发地藏。
神泉为大参将钟君题四首·其三
作者：林光
朝代：明

西来逢至喜，险尽黄牛庙。夷陵窥列宿，偶得感通妙。
神泉为大参将钟君题四首·其二
作者：林光
朝代：明

泥沙埋自昔，嘉号得今传。未试真风韵，那知启自天。
神泉为大参将钟君题四首·其四
作者：林光
朝代：明

潜沂入地中，谁识真源处。谢却桔槔劳，为霖天上去。
祭酒谢芳石先生祖母获旌门喜
作者：林光
朝代：明

天颜咫尺对非遥，疏入金门露未消。祖母心情悲昔日，风灯形影细追条。神驰紫极天如水，风约绯袍月满朝。白首孤怀终莫遏，尽披肝胆彻层霄。天覆苍苍未是遥，一封初展恨全消。共姜苦节藏无地，令伯衷情疏有条。山色遂添高褉美，斗光何意小星朝。先生岂止身家计，别有忠诚动紫霄。心断夫天九地遥，光荣未死亦何消。掩穷清昼门双片，照满寒帏月一条。宿草孤坟成往梦，高门大扁揭当朝。贞嫠仗节人知少，谁普天光下碧霄。风声初树海天遥，六馆身先令岂消。教立本须崇节义，化行谁道祇规条。贞魂总爱明今日，烈女閒将想累朝。突兀方岩高百尺，丹青门地更层霄。谁道君门万里遥，君恩寸尺也难消。非缘截发天无二，安得旌门诏有条。节义昭彰孙子职，纲常扶植圣明朝。贞嫠自古皆无为，九死何心向紫霄。桃溪门枕路非遥，装点春山雪正消。别圃风多知柳态，寒岩霜后见松条。谁教侍婢同心胆，天遣遗孙立圣朝。善积从来终获报，仰看飞诏下层霄。俯仰间关日月遥，镜中遗恨已磨消。照临肝胆天双眼，支捍风波柱一条。丹诏贲传孤冢远，德门高耸众山朝。从来人定天远胜，玉树芝兰映碧霄。寻常率性道非遥，末技浮言总不消。大阐彝伦明至教，从知忠孝本同条。春风不择山皆好，沧海能深水自朝。谁向天门伸只手，尽扶遗节起云霄。
祭酒谢芳石先生祖母获旌门喜·其一
作者：林光
朝代：明

天颜咫尺对非遥，疏入金门露未消。祖母心情悲昔日，风灯形影细追条。神驰紫极天如水，风约绯袍月满朝。白首孤怀终莫遏，尽披肝胆彻层霄。
祭酒谢芳石先生祖母获旌门喜·其七
作者：林光
朝代：明

俯仰间关日月遥，镜中遗恨已磨消。照临肝胆天双眼，支捍风波柱一条。丹诏贲传孤冢远，德门高耸众山朝。从来人定天远胜，玉树芝兰映碧霄。
祭酒谢芳石先生祖母获旌门喜·其三
作者：林光
朝代：明

心断夫天九地遥，光荣未死亦何消。掩穷清昼门双片，照满寒帏月一条。宿草孤坟成往梦，高门大扁揭当朝。贞嫠仗节人知少，谁普天光下碧霄。
祭酒谢芳石先生祖母获旌门喜·其二
作者：林光
朝代：明
体裁：七言律诗

天覆苍苍未是遥，一封初展恨全消。共姜苦节藏无地，令伯衷情疏有条。山色遂添高禊美，斗光何意小星朝。先生岂止身家计，别有忠诚动紫霄。
祭酒谢芳石先生祖母获旌门喜·其二
作者：林光
朝代：明

天覆苍苍未是遥，一封初展恨全消。共姜苦节藏无地，令伯衷情疏有条。山色遂添高褉美，斗光何意小星朝。先生岂止身家计，别有忠诚动紫霄。
祭酒谢芳石先生祖母获旌门喜·其五
作者：林光
朝代：明

谁道君门万里遥，君恩寸尺也难消。非缘截发天无二，安得旌门诏有条。节义昭彰孙子职，纲常扶植圣明朝。贞嫠自古皆无为，九死何心向紫霄。
祭酒谢芳石先生祖母获旌门喜·其八
作者：林光
朝代：明

寻常率性道非遥，末技浮言总不消。大阐彝伦明至教，从知忠孝本同条。春风不择山皆好，沧海能深水自朝。谁向天门伸只手，尽扶遗节起云霄。
祭酒谢芳石先生祖母获旌门喜·其六
作者：林光
朝代：明

桃溪门枕路非遥，装点春山雪正消。别圃风多知柳态，寒岩霜后见松条。谁教侍婢同心胆，天遣遗孙立圣朝。善积从来终获报，仰看飞诏下层霄。
祭酒谢芳石先生祖母获旌门喜·其四
作者：林光
朝代：明

风声初树海天遥，六馆身先令岂消。教立本须崇节义，化行谁道祇规条。贞魂总爱明今日，烈女閒将想累朝。突兀方岩高百尺，丹青门地更层霄。
祷雨
作者：林光
朝代：明

一滴天飘水，雷车仰疾驱。官僚虽有罪，赤子本无辜。忍见苗将槁，翻愁海亦枯。处高卑合听，万口正号呼。
禄步舟中
作者：林光
朝代：明

苍梧留赏半旬间，何事东风未许还。茗饮颇谙冰井水，酒杯仍对顶湖山。烟波一棹来何远，猿鸟千崖过日间。闻道七星岩不恶，山灵应讶脚头悭。
福源寺偶赋
作者：林光
朝代：明

不嫌荒寂南禅寺，斜日肩舆偶独来。古树迎人僧径僻，秋光如水稻花开。寻常薄酒留真偈，三两青衿恰侍陪。识破华严无一字，更容何物入灵台。
秋兴次杜工部韵八首
作者：林光
朝代：明

红枣香梨缀近林，古槐高柳漫萧森。三秋时节过重九，一画阳刚对五阴。雁影远空绘弋计，笛声寒写别离心。行人黑发今无几，怕遇荒村一夜砧。霜叶红飘几树斜，西风争欲扫繁华。持衡本是南人手，传食来乘北使槎。母子他乡元有泪，梦魂深夜更悲笳。摩挲莫放归程缓，老眼青山尚未花。输赢人世几枰棋，梦破浮生我不悲。布被温存秋睡思，鼻雷酣到日红时。凉生玉露山偏好，瘦傍东篱菊每迟。日饭两杯聊自足，了无閒事可寻思。返照千秋对落晖，秋风不动晚风微。撩人诗思那能遏，傍枕沙鸥故不飞。宇宙千年俱可鉴，尘氛十事九相违。李膺莫谓知机早，一箸鲈鱼脍本肥。罗浮失却梦中山，一笛西风落世间。丹汞未离新火候，铁桥空忆旧仙关。画图不用描凡影，沆瀣聊将洗醉颜。何事斯文远相绊，也随秋色到鹓班。谈笑谁收百战功，老怀增感寂寥中。金台未泯燕昭迹，骏骨犹传国士风。人事秋霜催短鬓，世机绿叶变新红。晦明因革堪先定，懒把前朝问塞翁。不向青铜怨白头，一凉如水却宜秋。清风明月开诗卷，紫酒黄花遣旅愁。天际翱翔须老凤，沙边自在几眠鸥。微酡小发行边兴，迤逦缄题寄广州。诗寻老步更逶迤，野菊秋含十顷陂。鸠杖冲寒扶短履，酒杯和露滴南枝。烟浮木榻香风细，影落松梢日色移。何处归来深闭閤，坐穷清昼一帘垂。
秋兴次杜工部韵八首·其一
作者：林光
朝代：明

红枣香梨缀近林，古槐高柳漫萧森。三秋时节过重九，一画阳刚对五阴。雁影远空绘弋计，笛声寒写别离心。行人黑发今无几，怕遇荒村一夜砧。
秋兴次杜工部韵八首·其七
作者：林光
朝代：明

不向青铜怨白头，一凉如水却宜秋。清风明月开诗卷，紫酒黄花遣旅愁。天际翱翔须老凤，沙边自在几眠鸥。微酡小发行边兴，迤逦缄题寄广州。
秋兴次杜工部韵八首·其三
作者：林光
朝代：明

输赢人世几枰棋，梦破浮生我不悲。布被温存秋睡思，鼻雷酣到日红时。凉生玉露山偏好，瘦傍东篱菊每迟。日饭两杯聊自足，了无閒事可寻思。
秋兴次杜工部韵八首·其二
作者：林光
朝代：明

霜叶红飘几树斜，西风争欲扫繁华。持衡本是南人手，传食来乘北使槎。母子他乡元有泪，梦魂深夜更悲笳。摩挲莫放归程缓，老眼青山尚未花。
秋兴次杜工部韵八首·其五
作者：林光
朝代：明

罗浮失却梦中山，一笛西风落世间。丹汞未离新火候，铁桥空忆旧仙关。画图不用描凡影，沆瀣聊将洗醉颜。何事斯文远相绊，也随秋色到鹓班。
秋兴次杜工部韵八首·其八
作者：林光
朝代：明

诗寻老步更逶迤，野菊秋含十顷陂。鸠杖冲寒扶短履，酒杯和露滴南枝。烟浮木榻香风细，影落松梢日色移。何处归来深闭閤，坐穷清昼一帘垂。
秋兴次杜工部韵八首·其六
作者：林光
朝代：明

谈笑谁收百战功，老怀增感寂寥中。金台未泯燕昭迹，骏骨犹传国士风。人事秋霜催短鬓，世机绿叶变新红。晦明因革堪先定，懒把前朝问塞翁。
秋兴次杜工部韵八首·其四
作者：林光
朝代：明

返照千秋对落晖，秋风不动晚风微。撩人诗思那能遏，傍枕沙鸥故不飞。宇宙千年俱可鉴，尘氛十事九相违。李膺莫谓知机早，一箸鲈鱼脍本肥。
秋野
作者：林光
朝代：明

远水一抹碧，疏林几树红。苍茫吟不了，诗在夕阳中。
种芥
作者：林光
朝代：明

寸叶初移日未禁，根粘不觉雾烟深。但须培灌休催促，一木如针且十寻。
移居且弥月旧主迟迟未去诗以促之
作者：林光
朝代：明

变换门庭更买新，休论谁富更谁贫。梁间已换来巢燕，榻外那容鼾睡人。两耳岂堪闻毁瓦，千金犹欲买比邻。我来暂作栽花主，莫怪晨昏吠犬嗔。
立冬后赏菊十首
作者：林光
朝代：明

菊开何太晚，重九已过时。款款来蜂蝶，幽香满短篱。几种重阳菊，连开傲晚霜。红黄各称赏，朵朵弄杯觞。看到忘言处，浑疑我是花。不知时已过，犹复露霜葩。采采篱边菊，羞将插帽纱。却疑秋富贵，天地也奢华。庭中矮橘树，颗颗照金黄。却衬篱边菊，天然锦绮香。朵朵玉为盘，金黄向里攒。樽中欢酌尽，酒量不知宽。胭脂红照日，花蕊簇金黄。暗有天香发，阿谁作主张。庐山重九节，送酒有江州。不是陶元亮，花神枉献秋。细卷鹅毛白，中留一点黄。倚栏看不厌，有句入诗囊。醴酝何曾乏，谁人遣白衣。叉头那未尽，时节酒非迟。
立冬后赏菊十首·其一
作者：林光
朝代：明

菊开何太晚，重九已过时。款款来蜂蝶，幽香满短篱。
立冬后赏菊十首·其七
作者：林光
朝代：明

胭脂红照日，花蕊簇金黄。暗有天香发，阿谁作主张。
立冬后赏菊十首·其三
作者：林光
朝代：明

看到忘言处，浑疑我是花。不知时已过，犹复露霜葩。
立冬后赏菊十首·其九
作者：林光
朝代：明

细卷鹅毛白，中留一点黄。倚栏看不厌，有句入诗囊。
立冬后赏菊十首·其二
作者：林光
朝代：明

几种重阳菊，连开傲晚霜。红黄各称赏，朵朵弄杯觞。
立冬后赏菊十首·其五
作者：林光
朝代：明

庭中矮橘树，颗颗照金黄。却衬篱边菊，天然锦绮香。
立冬后赏菊十首·其八
作者：林光
朝代：明

庐山重九节，送酒有江州。不是陶元亮，花神枉献秋。
立冬后赏菊十首·其六
作者：林光
朝代：明

朵朵玉为盘，金黄向里攒。樽中欢酌尽，酒量不知宽。
立冬后赏菊十首·其十
作者：林光
朝代：明

醴酝何曾乏，谁人遣白衣。叉头那未尽，时节酒非迟。
立冬后赏菊十首·其四
作者：林光
朝代：明

采采篱边菊，羞将插帽纱。却疑秋富贵，天地也奢华。
立春日游碧落山
作者：林光
朝代：明

何处山光到酒频，今朝碧落始逢春。穿云返照留醒眼，饱雪疏松煞爱人。二老不饶惟白发，千金难买是闲身。自歌自笑扶青玉，来用来休更锦津。
端午寓虎跑寺胡宪副来馈
作者：林光
朝代：明

忽忽临重午，无营得自娱。依僧谢荤酒，沿涧羡菖蒲。时节催人世，风光控越吴。又劳胡宪府，一价过西湖。
竹间偶赋
作者：林光
朝代：明

春去禅林绿已肥，竹间杯酒亦相宜。漆园本是逃名吏，懒向琅玕刻小诗。
竹隐
作者：林光
朝代：明

飕飕几个便成林，兴渐浓时绿渐深。春事祇酣桃柳梦，此君那得市廛心。但教色色堪留凤，不怕炎炎解铄金。试把一竿来赠我，五湖风月足追寻。
答秉之
作者：林光
朝代：明

曾贺微阳一点回，梦中消息亦胚胎。千红万紫今何若，莫负春声五夜雷。
答袁藏用
作者：林光
朝代：明

长安迢递一书传，侃侃相催据格言。乡梦我频驰万里，母丧君甫及三年。平生丽泽真堪乐，末路暌离各保全。行道著书非偶事，鬓华空照辟雍前。
答陈贰教
作者：林光
朝代：明

咄咄书空数岁频，梅花四十指头春。膏肓泉石终惭我，大雅声光却望人。木榻可辜千里梦，绨袍能恋百年身。朝来听得筠人语，流水桃花有别津。
答马中舍二首
作者：林光
朝代：明

偃卧空庭月满裳，陶陶曾未引杯觞。图传周子元无字，梅写林逋尚有香。夜合烟消栽渐长，蕡麻风逐舞还狂。眼中新得知音友，折简难呼入我墙。亭午方将瞌睡时，洗心又领一番诗。閒来弄笔君应捷，老去论心我自迟。广大桥门容吏隐，摩挲铜狄记人谁。开樽夜夜看明月，扫尽支离误世辞。
答马中舍二首·其一
作者：林光
朝代：明

偃卧空庭月满裳，陶陶曾未引杯觞。图传周子元无字，梅写林逋尚有香。夜合烟消栽渐长，蕡麻风逐舞还狂。眼中新得知音友，折简难呼入我墙。
答马中舍二首·其二
作者：林光
朝代：明

亭午方将瞌睡时，洗心又领一番诗。閒来弄笔君应捷，老去论心我自迟。广大桥门容吏隐，摩挲铜狄记人谁。开樽夜夜看明月，扫尽支离误世辞。
筠州鞭春日偶成
作者：林光
朝代：明

阛阓童儿笑语频，昨闻官府又迎春。好山在处都宜我，淑气今朝已着人。鸾镜未应羞黑发，鸠藤聊此领间身。阿谁更有狂如我，共向筠州一问津。
紫阳庵吊丁野鹤用萨天锡韵是日同任侍御张王二冬官娄春曹饮亭中遇雨
作者：林光
朝代：明

跏趺全不露灵威，休问今生是与非。岩洞藏来天地秘，坎离交处命根归。林疏石拥千层怪，春早花无一片飞。恍惚蜃楼今日醉，雨中何怪几寒衣。
纪万梅书屋
作者：林光
朝代：明

蓬岛知何处，终南异此区。林塘空怅怏，圜堵散抠趋。夜照辜山月，春归误燕雏。摩挲十年意，空看万梅图。
纪别三首
作者：林光
朝代：明

塘船冲破虎邱云，杯酒同倾四五人。谁遣孙逵来差晚，至今啼鸟怨黄昏。一樽移对嵌泉头，三五忘情醉虎邱。浮世风波回首处，十分忙杂九分忧。
纪别三首·其一
作者：林光
朝代：明

塘船冲破虎邱云，杯酒同倾四五人。谁遣孙逵来差晚，至今啼鸟怨黄昏。
纪别三首·其二
作者：林光
朝代：明

一樽移对嵌泉头，三五忘情醉虎邱。浮世风波回首处，十分忙杂九分忧。
经三过堂
作者：林光
朝代：明

森森松桧护亭台，又拽官舟槜李来。僧梦一空西蜀老，堂誇三过子瞻才。瀰漫陇麦苗初覆，肥泽园葵叶未裁。安得风流任御史，翠云深处一樽开。
经南安吟风弄月台
作者：林光
朝代：明

几点奎星久聚天，斯文谁假此因缘。人间有子还须父，天下无师孰与传。风月会归心醉后，云山高在笔头边。崇卑品秩今休问，日在晴空水在渊。
经小箬
作者：林光
朝代：明

古榕深树碧烟凝，小箬山前望眼明。粤客思亲原有泪，軥辀休送断肠声。
经济宁新闸
作者：林光
朝代：明

湖水汪汪没晓汀，远山几点列晨星。云黄黍粟秋风满，雨洽虾鱼水浪腥。流潦漫堤奔破闸，孤舟瞥眼走惊霆。避蛟不遣船灯照，一枕疏更到谷亭。
经白洋河二首
作者：林光
朝代：明

浮生踪迹笑奔波，百岁升沈梦里过。凝望郊原意无限，晚风吟过白洋河。长牵直北溯漕河，柳色青青蘸碧波。淮酒尚堪供一醉，葛巾斜日定风多。
经白洋河二首·其一
作者：林光
朝代：明

浮生踪迹笑奔波，百岁升沈梦里过。凝望郊原意无限，晚风吟过白洋河。
经白洋河二首·其二
作者：林光
朝代：明

长牵直北溯漕河，柳色青青蘸碧波。淮酒尚堪供一醉，葛巾斜日定风多。
经贪泉
作者：林光
朝代：明

沈香亭下向谁言，草草为心易百年。安得还珠皆合浦，免教赤子怨贪泉。山罝海网无遗策，惴耎肖翘亦损天。好语戴歌吴刺史，清风吹过石门船。
经贪泉和石斋
作者：林光
朝代：明

一点萃天灵，耿耿终未死。惟人自昏浊，此水本清泚。不戕羞恶根，自解嗔汝尔。寄语往来人，冥冥有神鬼。
经钓台二首
作者：林光
朝代：明

层差积雨怯攀缘，老眼频回钓石边。已裹乌纱来白日，更将尘袂濯飞泉。人歌人颂岩滩上，花落花开汉老前。千古江山风自动，尚怜文叔不知仙。万里心藏一瓣香，布帆飞趁午风狂。好山似汝真难动，流水如人空自忙。崖树株株新宿雨，岩花在在笑轻航。我来未买严州醉，试把桐江一味尝。
经钓台二首·其一
作者：林光
朝代：明

层差积雨怯攀缘，老眼频回钓石边。已裹乌纱来白日，更将尘袂濯飞泉。人歌人颂岩滩上，花落花开汉老前。千古江山风自动，尚怜文叔不知仙。
经钓台二首·其二
作者：林光
朝代：明

万里心藏一瓣香，布帆飞趁午风狂。好山似汝真难动，流水如人空自忙。崖树株株新宿雨，岩花在在笑轻航。我来未买严州醉，试把桐江一味尝。
给由赴杭杨玘曹魁杨燧三子在侍
作者：林光
朝代：明

癸丑人间八月秋，三生侍我又杭州。抠趋渐了微官债，俯仰终怀实禄羞。世味共倾今日酒，山光还记昔年游。明朝拂袖红尘外，更买西湖一叶舟。
绝句三首
作者：林光
朝代：明

童草歌喉按转新，深杯延醉日频频。试留醒眼斜阳外，谁到离披不丧真。寻行数墨祇昏尘，百涅千磨转畏人。狂药浇狂还不谢，百年回首莫伤神。半点阳和也自微，更呼残梦五更时。芳菲已夺游人魄，曾咏他年一句诗。
绝句三首·其一
作者：林光
朝代：明

童草歌喉按转新，深杯延醉日频频。试留醒眼斜阳外，谁到离披不丧真。
绝句三首·其三
作者：林光
朝代：明

半点阳和也自微，更呼残梦五更时。芳菲已夺游人魄，曾咏他年一句诗。
绝句三首·其二
作者：林光
朝代：明

寻行数墨祇昏尘，百涅千磨转畏人。狂药浇狂还不谢，百年回首莫伤神。
罗浮归次石斋先生韵二首
作者：林光
朝代：明

悬崖难置足，却顾几淹留。草草淩晨发，依依入暝投。年华更物候，世味白人头。昨夜霜天月，梅香尚暗浮。看云遭鹿过，弄水见龙留。宝聚光须掩，声凡律岂投。毫毛即天宇，泰华亦针头。道眼无遗照，吾言愧浪浮。
罗浮归次石斋先生韵二首·其一
作者：林光
朝代：明

悬崖难置足，却顾几淹留。草草淩晨发，依依入暝投。年华更物候，世味白人头。昨夜霜天月，梅香尚暗浮。
罗浮归次石斋先生韵二首·其二
作者：林光
朝代：明

看云遭鹿过，弄水见龙留。宝聚光须掩，声凡律岂投。毫毛即天宇，泰华亦针头。道眼无遗照，吾言愧浪浮。
羚头峡与子翼小酌
作者：林光
朝代：明

罗列波光数百峰，一樽何惜与君同。江流恰共诗情远，山色何如酒兴浓。习习和风吹短鬓，萧萧凉雨洒孤蓬。寻常一笑非人世，疑是星河有路通。
羚羊峡
作者：林光
朝代：明

步步移舟步步新，东风催棹莫频频。临江揖岫如迎我，过涘巅崖欲压人。艰阻亦疑天设险，雄争颇觉地相嗔。何谁貌得行边景，却为羚羊峡写真。
者落道中
作者：林光
朝代：明

供世从知力果难，敢将双鬓只人寰。青袍白马罗浮思，暖日和风者落山。几处村庄粳米酒，一般乡语笑谈间。从前枉读三千卷，争似香淋一浴还。
职方后署小酌走笔并序
作者：林光
朝代：明

庭有栽花地，刘郎到几时。晓烟春盎盎，晴日酒迟迟。未误安边策，还留惜别诗。襄阳舟缓买，深荷职方期。
自发潞河至郭县水浅舟胶聊成短什
作者：林光
朝代：明

村醪何处许深倾，诗思瞢腾唤未醒。天际浮云终不定，眼边疏柳为谁青。漕渠浅浅流春绿，午枕频频聒运丁。万顷玻瓈一轮月，几时还我弄沧溟。
自庆五十和顾能见赠五首
作者：林光
朝代：明

百年今已半，天与一官闲。名忝师生分，恩同骨肉间。黄花亲寿斝，歌鸟祝南山。老负斯文托，如今更厚颜。百年今已半，宏治适时雍。岂厌儒官小，均陶大化中。乾坤春未老，鱼鸟思何穷。圆转天机活，吾今亦尚同。百年今已半，天意苦栽培。地僻人过少，春深花自开。光韬云里月，香淡雪中梅。此意神仙会，王乔鹤不来。百年今已半，身外总浮云。开径延三益，飞觞醉十分。皇天回斗柄，南极照斯文。无限难言意，逢君欲告君。百年今已半，更作万年期。且了男儿事，宁求举世知。秋林初返照，篱菊正开时。满引杯中酒，还吟自庆诗。
自庆五十和顾能见赠五首·其一
作者：林光
朝代：明

百年今已半，天与一官闲。名忝师生分，恩同骨肉间。黄花亲寿斝，歌鸟祝南山。老负斯文托，如今更厚颜。
自庆五十和顾能见赠五首·其三
作者：林光
朝代：明

百年今已半，天意苦栽培。地僻人过少，春深花自开。光韬云里月，香淡雪中梅。此意神仙会，王乔鹤不来。
自庆五十和顾能见赠五首·其二
作者：林光
朝代：明

百年今已半，宏治适时雍。岂厌儒官小，均陶大化中。乾坤春未老，鱼鸟思何穷。圆转天机活，吾今亦尚同。
自庆五十和顾能见赠五首·其五
作者：林光
朝代：明

百年今已半，更作万年期。且了男儿事，宁求举世知。秋林初返照，篱菊正开时。满引杯中酒，还吟自庆诗。
自庆五十和顾能见赠五首·其四
作者：林光
朝代：明

百年今已半，身外总浮云。开径延三益，飞觞醉十分。皇天回斗柄，南极照斯文。无限难言意，逢君欲告君。
至钓台
作者：林光
朝代：明

瞻望嵯峨欲压舟，钓台高在两峰头。笑持鸠杖临盘石，坐看崖花蘸碧流。富贵到头谁复在，酒杯入手岂宜休。自怜老脚还无恙，犹逐诸生日一游。
舟中
作者：林光
朝代：明

边江不省是何村，老树交加绿绕门。万点山尖偏入画，老夫篷底正开樽。摇风欲借芭蕉扇，坐我思寻若竹根。更买江鱼消晚醉，鸾刀飞鲙水晶盆。
舟中偶述四首
作者：林光
朝代：明

滚滚洪流泻运河，垂杨两岸绿阴多。行人无处逃秋暑，欲借清风消几何。千尺长牵溯逆河，清流偏少浊流多。孤舟小憩浓阴下，更奈秋蝉聒耳何。推篷一枕看银河，秋入新凉夜更多。翻忆长安骑瘦马，尘埃两眼奈悲何。戊午初秋别潞河，双眸空笑阅人多。浓阴也爱河边柳，争奈秋风欲送何。
舟中偶述四首·其一
作者：林光
朝代：明

滚滚洪流泻运河，垂杨两岸绿阴多。行人无处逃秋暑，欲借清风消几何。
舟中偶述四首·其三
作者：林光
朝代：明

推篷一枕看银河，秋入新凉夜更多。翻忆长安骑瘦马，尘埃两眼奈悲何。
舟中偶述四首·其二
作者：林光
朝代：明

千尺长牵溯逆河，清流偏少浊流多。孤舟小憩浓阴下，更奈秋蝉聒耳何。
舟中偶述四首·其四
作者：林光
朝代：明

戊午初秋别潞河，双眸空笑阅人多。浓阴也爱河边柳，争奈秋风欲送何。
舟中写怀叠前韵
作者：林光
朝代：明

禄隐惭无补圣君，此生真笑我徒勤。閒看斗柄旋宸极，怅望江天入暮云。律管声中谐凤侣，春波篷底羡鸥群。长风倘惜篙师力，更挂蒲帆到夜分。
舟中初见武夷山
作者：林光
朝代：明

四十年来劳梦想，一杯今始识真容。沿流莫遏穷源兴，老我堪寻若个峰。仙子迹深山间寂，棹歌声断翠蒙茸。怀贤适任搜求责，祇恐虚岩有卧龙。
舟中和子翼雪茶
作者：林光
朝代：明

玉碗閒挥拨玉尘，梅花烹就腊前春。龙团点化元无滓，沆瀣餐来更迫真。铁鼎青烟回别鹤，瓦瓯元酒劝何人。云山傥入周南梦，更话云山未了湮。
舟中小酌听宁永贞别驾说武夷
作者：林光
朝代：明

耳边频送棹歌音，九曲真源我欲寻。先哲偶谈朱仲晦，深杯时泻密林檎。闲窗一枕天教睡，蓬岛诸峰梦亦深。不道凡身是仙骨，拜官还有谢官心。
舟中小酌赠苏徽二郡守并序
作者：林光
朝代：明

逆旅何缘遇两君，春风画舫谢殷勤。壶投心矢忘宾主，酒吸磁杯醉水云。景逼诗篇争出手，才高郡政总超群。联舟共听吹横笛，披写乡情到十分。画舫迟迟喜接君，丁夫催拽未须勤。鸥忘远渚诗裁月，鱼戏澄波笔扫云。棋局到头轮袖手，春风转盼又离群。夕阳倒照漕河柳，斟酌吾杯更几分。
舟中小酌赠苏徽二郡守并序·其一
作者：林光
朝代：明

逆旅何缘遇两君，春风画舫谢殷勤。壶投心矢忘宾主，酒吸磁杯醉水云。景逼诗篇争出手，才高郡政总超群。联舟共听吹横笛，披写乡情到十分。
舟中小酌赠苏徽二郡守并序·其二
作者：林光
朝代：明

画舫迟迟喜接君，丁夫催拽未须勤。鸥忘远渚诗裁月，鱼戏澄波笔扫云。棋局到头轮袖手，春风转盼又离群。夕阳倒照漕河柳，斟酌吾杯更几分。
舟中昼枕二首
作者：林光
朝代：明

云满青山水满江，云自能闲水自忙。一枕篷窗供打睡，任教云水两相忘。白雨跳珠正满江，初秋一枕得新凉。不知峡内西来水，尽日东流有底忙。
舟中昼枕二首·其一
作者：林光
朝代：明

云满青山水满江，云自能闲水自忙。一枕篷窗供打睡，任教云水两相忘。
舟中昼枕二首·其二
作者：林光
朝代：明

白雨跳珠正满江，初秋一枕得新凉。不知峡内西来水，尽日东流有底忙。
舟中有怀陈学之冬官因寄
作者：林光
朝代：明

漕河引领望多时，画舫何因到尚迟。镜里年华空自笑，诗中风韵契阿谁。风添流潦来偏骤，秋入新凉觉尚微。杯酒烟霞休负约，石羊骑逐古成之。
舟中望富阳
作者：林光
朝代：明

晚山新一雨，绿水漾秋霞。孤鹤来何处，低飞傍钓槎。
舟中苦热
作者：林光
朝代：明

两耳何堪近俗哗，急流牵溯几湾斜。孤舟亭午蒸炎暑，崩岸回风落细沙。堤柳浓阴空著日，星河深夜忆浮槎。琼浆满口浇诗渴，谢得邳州一片瓜。
舟中遣闷
作者：林光
朝代：明

五日维舟傍涨沙，刚风吹落冻云斜。琵琶厌聒苏州曲，虾眼新烹雪水茶。谩拨红炉披败絮，拟沽村酒到谁家。年光便作匆匆别，不候东君管物华。
舟中饯送仲佥宪用前韵二首
作者：林光
朝代：明

送君何处尽吾怀，瞻望天衢未有阶。画舫却嫌流水急，好山多被白云埋。已教酒里传真意，未许胸中著寸霾。趋饯莫言来未远，此心先已傍清淮。送送桐江款老怀，七龙七里级如阶。崖悬象鼻山全瘦，滩漱狼牙石半埋。峡雨黑来催晚句，船灯红燃破阴霾。远家试把莱衣舞，莫放吾诗播两淮。
舟中饯送仲佥宪用前韵二首·其一
作者：林光
朝代：明

送君何处尽吾怀，瞻望天衢未有阶。画舫却嫌流水急，好山多被白云埋。已教酒里传真意，未许胸中著寸霾。趋饯莫言来未远，此心先已傍清淮。
舟中饯送仲佥宪用前韵二首·其二
作者：林光
朝代：明

送送桐江款老怀，七龙七里级如阶。崖悬象鼻山全瘦，滩漱狼牙石半埋。峡雨黑来催晚句，船灯红燃破阴霾。远家试把莱衣舞，莫放吾诗播两淮。
舟发白沙次�步口留别饯送诸友
作者：林光
朝代：明
体裁：七言律诗

翠湿菰蒲两脚收，鲤鱼风起浪花浮。山云不障江门月，烟水何辜客子舟。万里行藏人可与，一樽倾倒我能留。殷勤莫负今宵会，何处尘埃不白头。
舟张泾汇示诸生
作者：林光
朝代：明

苍田红树入霜天，独立船头思渺然。诸子欲谙云水性，试留双眼看晴川。
舟早发富阳顺风过钱塘江望见江头忽然风转舟阻沙际
作者：林光
朝代：明

人事天机洞可观，霎时容易霎时难。顺流未觉潮头险，逆境方知海口宽。远岫云开高突兀，涨沙风捲去瀰漫。呼童暖倒磁瓶酒，笑看轻鸥弄急滩。山抱钱塘总可观，丹青着笔亦应难。风波变换虽无定，心地閒来自觉宽。屏嶂北排烟漠漠，潮流东去海漫漫。洪涛夺岸吞滩舌，勇羡篙师撑急滩。
舟早发富阳顺风过钱塘江望见江头忽然风转舟阻沙际·其一
作者：林光
朝代：明

人事天机洞可观，霎时容易霎时难。顺流未觉潮头险，逆境方知海口宽。远岫云开高突兀，涨沙风捲去瀰漫。呼童暖倒磁瓶酒，笑看轻鸥弄急滩。
舟早发富阳顺风过钱塘江望见江头忽然风转舟阻沙际·其二
作者：林光
朝代：明

山抱钱塘总可观，丹青着笔亦应难。风波变换虽无定，心地閒来自觉宽。屏嶂北排烟漠漠，潮流东去海漫漫。洪涛夺岸吞滩舌，勇羡篙师撑急滩。
舟次南浦
作者：林光
朝代：明

南浦桥边水，还来泊我船。江深寒雨足，山远暮云连。贾客波波市，帆樯簇簇烟。浮生俱物役，谁复惜流年。
舟次峡山
作者：林光
朝代：明

浮云不掩洞中天，入画人撑入画船。妻具黄鹂浇酒子，儿歌白雪向山巅。风流与可闲烧笋，自在尧夫只弄丸。何处合教尘梦醒，万株烟树枕头边。
舟次浔阳
作者：林光
朝代：明

景物新归眼界中，浔阳城下倚孤篷。不愁馆吏轻人客，自有庐山作主翁。江潦欲浮东上月，蒲帆争趁北来风。琵琶懒话当年别，拟向濂溪觅旧宗。
良店道中二首
作者：林光
朝代：明

堤柳千株拥道傍，南风拜舞不胜狂。篷窗辗转吾何语，一瓣闲烧铁面香。北往南来几许舟，风沙官柳日悠悠。不知一线漕渠水，多少行人白了头。
良店道中二首·其一
作者：林光
朝代：明

堤柳千株拥道傍，南风拜舞不胜狂。篷窗辗转吾何语，一瓣闲烧铁面香。
良店道中二首·其二
作者：林光
朝代：明

北往南来几许舟，风沙官柳日悠悠。不知一线漕渠水，多少行人白了头。
芗城书屋
作者：林光
朝代：明

买就风光野水滨，九衢尘里断知闻。残编不尽千年意，蔀屋难消六合春。短发丝丝观物变，青山冉冉为谁新。夫君欲了闲滋味，须就罗浮卖卜人。
苏公圃
作者：林光
朝代：明

潦倒烟霞得此身，一瓢吾敢怨吾贫。又携东莞青藜玉，来吊南昌鬻屦人。畦叶春深交翡翠，藕花风暖散茵陈。缄书果解酬知己，青草王孙几度新。
苦寒行和杜二首
作者：林光
朝代：明

长安乞儿声不绝，九忂冻积冰凝雪。南人肌疏不耐寒，败絮重披心欲折。猬毛粟起手尽龟，鸡爪纹生面无血。木绵犯霜偏易裂。大风萧萧夜撼木，积雪粼粼压朝屋。但觉群阴势转骄，庸知造化谁持轴。元冥司令何太酷。茅檐处处垂冰澌，耕牛冻死那得知。
苦寒行和杜二首·其一
作者：林光
朝代：明

长安乞儿声不绝，九忂冻积冰凝雪。南人肌疏不耐寒，败絮重披心欲折。猬毛粟起手尽龟，鸡爪纹生面无血。木绵犯霜偏易裂。
苦寒行和杜二首·其二
作者：林光
朝代：明

大风萧萧夜撼木，积雪粼粼压朝屋。但觉群阴势转骄，庸知造化谁持轴。元冥司令何太酷。茅檐处处垂冰澌，耕牛冻死那得知。
苦病
作者：林光
朝代：明

二五有嘉惠，眇躯荷深仁。默默百年情，隆隆四体恩。璠玙思在匮，瓴甋嗟流尘。伤足在深想，垂堂屡逡巡。胡乃颠沛中，灾祸兴膂？。飘忽变故素，沈困在昏晨。万窍藏阴风，四肢成卧轮。焚蒸伏盲热，旦夕如环循。累累莫支吾，生虑谢伊人。两睫竟不交，八邪若相新。念攒水菽老，忧积糟糠贫。遗药饮孰疑，殷意沃且频。垢含思一濯，屈永作恒伸。三住秉躯要，百脉讶调驯。一点终不昧，耿然贯苍旻。形骸端可外，陶铸付大均。忽忽岁时易，一笑回阳春。
苦病
作者：林光
朝代：明
体裁：古风

二五有嘉惠，眇躯荷深仁。默默百年情，隆隆四体恩。璠玙思在匮，瓴甋嗟流尘。伤足在深想，垂堂屡逡巡。胡乃颠沛中，灾祸兴膂�。飘忽变故素，沈困在昏晨。万窍藏阴风，四肢成卧轮。焚蒸伏盲热，旦夕如环循。累累莫支吾，生虑谢伊人。两睫竟不交，八邪若相新。念攒水菽老，忧积糟糠贫。遗药饮孰疑，殷意沃且频。垢含思一濯，屈永作恒伸。三住秉躯要，百脉讶调驯。一点终不昧，耿然贯苍旻。形骸端可外，陶铸付大均。忽忽岁时易，一笑回阳春。
莲塘书屋为娄侍御
作者：林光
朝代：明

城市尘氛亦厌无，碧云深树草堂孤。虚檐白月真堪看，临屋青山不用呼。午夜星辰瞻北极，深春桃李散南都。闲窗倘有寻归思，敢献吴江一箸鲈。
萧庄观盘鱼
作者：林光
朝代：明

洋洋相逐几鱼儿，盆里观来不似池。万顷澄波清见底，南溟翻忆钓鳌时。
董侍御宿南察院
作者：林光
朝代：明

乌台清密地，木榻一宵同。爱国心逾赤，忧时话至公。霜威侵布被，月色透帘栊。失记三更梦，鸡声乱晓钟。
蒙泉书屋
作者：林光
朝代：明

引得清清抱小轩，沙泥不许混真源。千峰精魄藏山腹，万斛珠玑喷石根。育德频年深大象，濯缨满耳咏诸孙。虎跑龙井都差别，肯向罗湖吝一言。
蒙？道中四首
作者：林光
朝代：明

十里五里寒滩，千山万山灌木。异香处处清流，谁别曹溪一掬。滩恶石根齿齿，山深树映婆婆。短景寒霜十月，南船北上风多。船头薄暮搔首，野烧不省何山。犬吠村舂乍急，林疏贩籴人还。渔灯乍明乍灭，灌莽无际无边。识破曹溪水口，何疑虎榜山前。
蒙�道中四首·其一
作者：林光
朝代：明
体裁：六言诗

十里五里寒滩，千山万山灌木。异香处处清流，谁别曹溪一掬。
蒙�道中四首·其三
作者：林光
朝代：明
体裁：六言诗

船头薄暮搔首，野烧不省何山。犬吠村舂乍急，林疏贩籴人还。
蒙�道中四首·其二
作者：林光
朝代：明
体裁：六言诗

滩恶石根齿齿，山深树映婆婆。短景寒霜十月，南船北上风多。
蒙�道中四首·其四
作者：林光
朝代：明
体裁：六言诗

渔灯乍明乍灭，灌莽无际无边。识破曹溪水口，何疑虎榜山前。
虎跑寺与袁德纯明府对饮
作者：林光
朝代：明

君亦逢难我亦难，十年天遣两相看。折腰事在仓皇际，歌凤人过顷刻间。元雾有情埋色豹，白云无计别青山。松阴小酌休辞醉，明月尘氛控马鞍。
虚斋
作者：林光
朝代：明

唤回尘梦谢迷途，净扫斋居一物无。春晚厌闻莺语闹，夜深惟爱月轮孤。山低地僻看麋鹿，竹茂桐高长凤雏。记取洪城一留语，十年诗债寄三衢。
蚬涌舟中
作者：林光
朝代：明

水田千顷稻初登，舴艋频过气似增。村坞烟消红日上，野塘秋入碧波澄。闲搔短发看流水，笑傍青蒲弄紫菱。老脚如今厌游走，祇堪来挂海门罾。
襄阳戊辰除夕遣怀
作者：林光
朝代：明

春光残腊领年光，赏雪趺跏坐北堂。醴酒挥杯还自设，好山驱马逐谁忙。閒从乐地安心地，老把他乡作故乡。旋买河田供百指，东坡阳羡我襄阳。
西厅候试诸生呈堂尊方石先生
作者：林光
朝代：明

堂堂胄监萃儒冠，虚席公来众尽安。言志何尝非善诱，较文那谓启争端。尘埃望雨真如渴，花木逢春自可观。笑我衰残无一技，也随桃李育桥门。
西厅写怀
作者：林光
朝代：明

逢人羞更语弹冠，寄迹贤关席未安。去脚驱驰春已暮，浮云挥扫事无端。芝兰径里风微动，枢斗天喧夜耸观。放笔自歌还自笑，尘埃满眼拜谁门。
西隐寺
作者：林光
朝代：明

一樽随处弄云烟，点破沙门几许禅。野服又临西隐寺，南风留得赣州船。浮生未了空王梦，灌木仍开小洞天。惆怅郁孤台上酒，不知何日更留连。
观山四首
作者：林光
朝代：明

山在烟霞景在诗，神施鬼设可胜奇。蓬莱飞落宫墙内，祇恐人间也未知。拨破红尘透此关，天机落在片言间。也知虚费閒心力，争似抬头一看山。宛转虚岸纵步时，一回着目一沈思。阿谁解领吾人意，却有黄花在短篱。冥鸿声落海天微，何事鹪鹩恋一枝。昨夜寒霜催落叶，看山吾且一题诗。
观山四首·其一
作者：林光
朝代：明

山在烟霞景在诗，神施鬼设可胜奇。蓬莱飞落宫墙内，祇恐人间也未知。
观山四首·其三
作者：林光
朝代：明

宛转虚岸纵步时，一回着目一沈思。阿谁解领吾人意，却有黄花在短篱。
观山四首·其二
作者：林光
朝代：明

拨破红尘透此关，天机落在片言间。也知虚费閒心力，争似抬头一看山。
观山四首·其四
作者：林光
朝代：明

冥鸿声落海天微，何事鹪鹩恋一枝。昨夜寒霜催落叶，看山吾且一题诗。
观烧
作者：林光
朝代：明

气烈山将碎，声刚兽欲号。獞猺疑逞雪，刘项讶争豪。红焰摧林去，青烟逼汉高。百虫惊蛰近，谁为激江涛。
观音山
作者：林光
朝代：明

谁挥仙子剑，斫断过溪山。铁壁立千仞，丹房隐半闲。悬崖栖老鹘，滴乳蘸洄滩。万古留奇胜，丹青写亦难。
视决明
作者：林光
朝代：明

亲培种子向阶除，足不过门两月馀。今日黄花开满树，可胜凝思念居诸。
订马代简戏答王都给事
作者：林光
朝代：明

东坡墨券亦何须，夜白三年照老夫。垂耳岂终愁伏枥，嘶风应不惮长途。燕昭果解台高筑，骏骨谁云世绝无。伯乐几时来冀北，石翁诗话遍江湖。
议乡饮图代柬呈胡府尊
作者：林光
朝代：明

堂有明伦两字悬，斯图谁后复谁先。朝廷据分惟尊爵，乡党推情只论年。三老五更天子让，西宾东主有司权。且看阙里宣尼教，谦退恂恂退不言。
访庄定山先生
作者：林光
朝代：明

面面青山面面佳，人间何处觅仙家。身閒尽日无多事，天与双泉灌万花。自在枕边啼谷鸟，逍遥亭子落烟霞。我来未敢挥狂笔，坐看冬梅到日斜。
访当湖书屋
作者：林光
朝代：明

小结当湖屋数椽，肩舆一扣水云边。园林花卉开天趣，伯仲书声韵管弦。旋罩溪鱼供晚酌，坐看湖艇破秋烟。深怀取次占巢鹊，扶醉归来踏夜船。
访曹西泉侍御山居二首
作者：林光
朝代：明

见庞亭子念频年，匹马东风破晓烟。嫩绿已肥春恰暮，浓云初散日方妍。习池梦兆湖西叶，桂史声光斗北悬。宛转林花相掩映，谁知空谷有人仙。两年雾雪变阳春，重地今真仰抚民。羽檄忽传徵去节，口碑聊听颂行人。肩舆拖驾双骡隐，岐路凉生一扇新。位渐高时恩渐溥，飞潜何处不容身。
访曹西泉侍御山居二首·其一
作者：林光
朝代：明

见庞亭子念频年，匹马东风破晓烟。嫩绿已肥春恰暮，浓云初散日方妍。习池梦兆湖西叶，桂史声光斗北悬。宛转林花相掩映，谁知空谷有人仙。
访曹西泉侍御山居二首·其二
作者：林光
朝代：明

两年雾雪变阳春，重地今真仰抚民。羽檄忽传徵去节，口碑聊听颂行人。肩舆拖驾双骡隐，岐路凉生一扇新。位渐高时恩渐溥，飞潜何处不容身。
试事已毕呈毕嘉会少京兆
作者：林光
朝代：明

自拜天颜入棘闱，斯文曾不乏瞻依。从知忠信堪凭仗，何处荣华免是非。秋月普来心里照，晨星谁道眼中稀。提携京兆逢贤佐，未许权舆咏落晖。
试笔
作者：林光
朝代：明

乙丑新题笔，先春领去年。浓云初落纸，幽思已潜天。门冷堪罗雀，风恬未放鸢。白头无限兴，挥破晓窗烟。泥牛初破腊，鸡骨未占年。云雾挥盈纸，蛟龙欲上天。悠悠拚日月，了了见鱼鸢。温养炉中火，香飘一线烟。
试笔·其一
作者：林光
朝代：明

乙丑新题笔，先春领去年。浓云初落纸，幽思已潜天。门冷堪罗雀，风恬未放鸢。白头无限兴，挥破晓窗烟。
试笔·其二
作者：林光
朝代：明

泥牛初破腊，鸡骨未占年。云雾挥盈纸，蛟龙欲上天。悠悠拚日月，了了见鱼鸢。温养炉中火，香飘一线烟。
试笔叠韵答王汝楫助教
作者：林光
朝代：明

岁遇支干各首春，泥牛鞭动运俱新。青眸君喜谁为偶，白发吾嗟晚有邻。滚滚诗催今日笔，腾腾酒醉去年人。东风此意终难貌，却有梅花是写神。
试院中秋赏月和章方伯
作者：林光
朝代：明

阅世空惊四十霜，年华如月到中央。褰帘共赏人非少，袖手还容我在傍。眼底毫芒堪遍烛，酒中斟酌岂须忙。八闽诗料元无限，暂借银蟾一夜光。
读冬曹林居鲁荐疏有感
作者：林光
朝代：明

贫贪微禄养，辗转未能归。经史频留眼，行藏愧炳几。春回花自笑，天远鹤孤飞。读罢虞衡疏，林风荡葛衣。
读总制宫保洪先生榜文有感蒙枉顾因拜录谢
作者：林光
朝代：明

元元无计避诛求，啸聚湖山可自由。万里几微关总制，四藩威武会诸侯。兴元诏感山东泣，淮蔡忠孚度相谋。大慰中原枯旱望，几番霖雨沛田畴。
读果庵传
作者：林光
朝代：明

果庵面目信何如，磊落平生传翠渠。墓木文山今已拱，野航义水旧曾渔。献投力却扶孤寡，诬枉终明庇里闾。有父有兄还有子，一门荣耀总堪书。
课儿
作者：林光
朝代：明

摇落溪山欲暮时，軥辀声里雾迷迷。手中残卷堪延我，篷底烧灯旋课儿。自古箕裘谁不忝，浮生伎俩总如斯。私情未敢祈天运，笑咏柴桑觅栗诗。
谒孔子墓
作者：林光
朝代：明

晨烟初散百花明，端木墙边感慨生。山拥翠屏俱有意，云蟠封树不知名。乾坤更拜何人墓，翁仲真含万古情。势入浮云今几见，百王争似素王陵。
谒孔庙二首
作者：林光
朝代：明

教铎何缘又兖东，圣乡今古共推崇。仰钻瞻忽千年下，富贵功名一瞬中。泰岳试登天下小，秋阳初拜万方红。宫墙数仞堂堂在，头白谁收入室功。步趋洙泗认西东，圣道天阶本自崇。丽日常悬霄汉上，浮生空老梦魂中。林瞻孔木千年秀，炉炷心香一瓣红。再拜拟酬平素愿，此生陶铸是谁功。
谒孔庙二首·其一
作者：林光
朝代：明

教铎何缘又兖东，圣乡今古共推崇。仰钻瞻忽千年下，富贵功名一瞬中。泰岳试登天下小，秋阳初拜万方红。宫墙数仞堂堂在，头白谁收入室功。
谒孔庙二首·其二
作者：林光
朝代：明

步趋洙泗认西东，圣道天阶本自崇。丽日常悬霄汉上，浮生空老梦魂中。林瞻孔木千年秀，炉炷心香一瓣红。再拜拟酬平素愿，此生陶铸是谁功。
谒徐孺子次石斋韵三首
作者：林光
朝代：明

面面湖光水镜寒，一丘垂老足盘桓。冥鸿阅世终辞缴，白刃临头几见冠。南亩有情拚独力，西山无数共谁看。故人谢得常留榻，三复应难露肺肝。松竹摩挲对夕阳，东湖亭上吊荒亡。清风南国千年在，片碣开元只眼光。田野自能容此老，湖山终不爱名香。焦头烂额支颠厦，陈窦何曾纪太常。到处耕庸亦不悲，巢栖穴处尚谙时。三秋异卉终难好，一柱颓波别有裨。当宁叠能崇礼数，四山元亦托心知。生刍迢递来今日，一瓣名香孺子祠。
谒徐孺子次石斋韵三首·其一
作者：林光
朝代：明

面面湖光水镜寒，一丘垂老足盘桓。冥鸿阅世终辞缴，白刃临头几见冠。南亩有情拚独力，西山无数共谁看。故人谢得常留榻，三复应难露肺肝。
谒徐孺子次石斋韵三首·其三
作者：林光
朝代：明

到处耕庸亦不悲，巢栖穴处尚谙时。三秋异卉终难好，一柱颓波别有裨。当宁叠能崇礼数，四山元亦托心知。生刍迢递来今日，一瓣名香孺子祠。
谒徐孺子次石斋韵三首·其二
作者：林光
朝代：明

松竹摩挲对夕阳，东湖亭上吊荒亡。清风南国千年在，片碣开元只眼光。田野自能容此老，湖山终不爱名香。焦头烂额支颠厦，陈窦何曾纪太常。
谒陆宣公祠有感
作者：林光
朝代：明

尘埃不放庙门扃，唐相忠魂恐未宁。孤月此心应自照，空阶碧草为谁青。经纶一代须王佐，艰阻千年仰景星。莫道障魔消未尽，祠前今复餂延龄。
谢欧阳玘医时会头疮
作者：林光
朝代：明

白疥相将秃此童，佛头螺子碧丛丛。今朝眼底看蝉蜕，谢得南昌七十翁。
谢石斋转惠辽东贺克恭黄门所寄高丽团领
作者：林光
朝代：明

一片丽云罩蚤春，不曾衣服只衣仁。浴沂点也堪遗此，我愧幽栖懒动身。
谢陈粹之佥宪惠语类欧文唐诗品汇
作者：林光
朝代：明

稠叠颁分几案盈，穷儿暴富可胜情。滥觞此日嗟文字，老眼馀谁敢秤评。博约的知遵鲁叟，疏慵深恐负先生。石亭一瓣当西席，便合低头拜使星。
谢龙溪李廷信明府惠肩舆
作者：林光
朝代：明

笋舆潇洒漳南路，却爱君侯样制工。款段惯曾驮李贺，蒲轮今益愧申公。行边风日轩窗小，醉里云山兴味浓。共敝车裘今几见，可无诗句播闽东。
谷隐寺
作者：林光
朝代：明

肩舆绕回涧，四月麦初黄。澹澹来薰风，葛襟任飘扬。山门在何处，松桧森护藏。雨馀绿正肥，丽日浮晴光。葵榴傍佛阶，喷艳倾和阳。褰衣步巉岩，尚幸筋力强。方袍三两僧，延我到上方。安知无远公，愧我非柴桑。谷虚自有应，山远无摧伤。众生沉苦海，吾欲驾津梁。
谷隐寺二首
作者：林光
朝代：明

晨装怯度鹿门津，谷隐西寻物色新。江水悬帆飞过客，莺花几树笑迎人。山藏洞口春随地，寺占盘窝草胜茵。醉倒松根眠枕石，懒将生灭说缘因。晚雨肩舆入翠屏，鹿门形胜肖丹青。高低山抱春和气，上下泉通地脉灵。道眼何曾离笠影，瑞岩常自问翁惺。也知佳境偏难到，天与康强更几龄。
谷隐寺二首·其一
作者：林光
朝代：明

晨装怯度鹿门津，谷隐西寻物色新。江水悬帆飞过客，莺花几树笑迎人。山藏洞口春随地，寺占盘窝草胜茵。醉倒松根眠枕石，懒将生灭说缘因。
谷隐寺二首·其二
作者：林光
朝代：明

晚雨肩舆入翠屏，鹿门形胜肖丹青。高低山抱春和气，上下泉通地脉灵。道眼何曾离笠影，瑞岩常自问翁惺。也知佳境偏难到，天与康强更几龄。
豫章怀罗一峰
作者：林光
朝代：明

握手巴丘别一峰，洪城今雨又谁同。滕王阁畔波涛远，孺子亭前春思浓。总把升沈供冷眼，恒拚潦倒醉东风。知他南浦桥头水，曾载游人月几篷。
豫章留别陈粹之佥宪
作者：林光
朝代：明

石亭留滞两旬间，南浦西来面一湾。又趁蒲帆投五岭，敢将藜杖薄西山。寒风往往疑正雨，短发垂垂愧病颜。谢得章江门外路，使君曾为几偷閒。
贞则卷为林思绍太守母题
作者：林光
朝代：明

夫死孤遗亦未忘，西风血泪几沾裳。舞鸾掩镜心如铁，雏凤冲天鬓已霜。夜照壁灯风范在，恩沾墓草燕坭香。良人归报儿成立，杜宇何须怨夕阳。
贡三角牛
作者：林光
朝代：明

十牛一马两相安，食力还思稼穑难。祇应只角生来异，也得君王一笑看。黄帕蒙身别故山，官舟呈进路间关。潮田膏雨肥青草，三角何如两角閒。
贡三角牛·其一
作者：林光
朝代：明

十牛一马两相安，食力还思稼穑难。祇应只角生来异，也得君王一笑看。
贡三角牛·其二
作者：林光
朝代：明

黄帕蒙身别故山，官舟呈进路间关。潮田膏雨肥青草，三角何如两角閒。
贺周文郁得子
作者：林光
朝代：明

都城产子甫胜冠，十八年来又此欢。笑我两叨汤饼会，他乡仍作故园看。一门谱续宗支茂，九地心知伯氏宽。向老铨专还展限，天留福地在长安。
赏中秋月
作者：林光
朝代：明

独怜庚戌中秋月，还照平湖酒一杯。烂熳宁辞今夕醉，清光如见故人来。平分秋色真堪赏，缓转冰轮不用催。高步能忘扳桂念，不知丹桂是谁栽。
赏牡丹
作者：林光
朝代：明

春风何处不繁华，宦况萧条愧此花。暖日烘来娇欲语，淡烟霏处醉笼纱。生成只见天机妙，吟赏翻疑酒量加。诸老洛阳题品后，风光今日又谁家。
赏牡丹
作者：林光
朝代：明

淑气催人醉未涯，洛阳春色又官衙。三千里外留双眼，四十年来见此花。惯傍疏梅移晚履，几亲幽菊酌流霞。东风一笑延今赏，坐看游蜂到日斜。
赏牡丹二首
作者：林光
朝代：明

万事都教落酒卮，东风又遇牡丹期。深春花样殊无匹，割手金杯且莫辞。造化源头观邵子，翠云丛处舞西施。天机巧妙谁收拾，写入南川几句诗。洛阳城里聚金卮，数百年来负赏期。谷雨节催花正好，静观亭下醉何辞。天然绝品难描画，造化凭谁为设施。一咏一觞看未厌，尧夫添得打乖诗。
赏牡丹二首·其一
作者：林光
朝代：明

万事都教落酒卮，东风又遇牡丹期。深春花样殊无匹，割手金杯且莫辞。造化源头观邵子，翠云丛处舞西施。天机巧妙谁收拾，写入南川几句诗。
赏牡丹二首·其二
作者：林光
朝代：明

洛阳城里聚金卮，数百年来负赏期。谷雨节催花正好，静观亭下醉何辞。天然绝品难描画，造化凭谁为设施。一咏一觞看未厌，尧夫添得打乖诗。
赏瑞香和杜醉老
作者：林光
朝代：明

春杯吾欲挽西江，况有天香傍玉缸。醉眼换将醒眼看，题诗还得笔如杠。
赏雪四首
作者：林光
朝代：明

谁散天花落地来，坐看人世变蓬莱。乘风缓爱虚檐舞，映座偏宜矮屋堆。冻砚频呵挥老兴，红炉谩拨送深杯。诗翁对此情无限，坐拥羊茸看欲呆。纷飞正正复斜斜，压绝喧嚣数百家。我得无诗供此景，人谁挥手落天花。阶前屐齿妨穿玉，檐底冰条已露牙。偿却明朝清赏兴，马蹄争欲遍天涯。诸祠遍祷致无由，农事先贻玉食忧。倏忽琼花铺地遍，庸知天意为谁谋。贪看未许阶前扫，冻压翻疑瓦屋踣。三尺立深供一瞑，程门斯道许谁求。银星堆拥万人家，侵晓巡檐兴未涯。欲斫瑶台飧璧玉，更将陶鼎煮琼花。冲寒不怕山惊马，忽饿时闻树叫鸦。莫遣东风便消释，上元留对月精华。
赏雪四首·其一
作者：林光
朝代：明

谁散天花落地来，坐看人世变蓬莱。乘风缓爱虚檐舞，映座偏宜矮屋堆。冻砚频呵挥老兴，红炉谩拨送深杯。诗翁对此情无限，坐拥羊茸看欲呆。
赏雪四首·其三
作者：林光
朝代：明

诸祠遍祷致无由，农事先贻玉食忧。倏忽琼花铺地遍，庸知天意为谁谋。贪看未许阶前扫，冻压翻疑瓦屋踣。三尺立深供一瞑，程门斯道许谁求。
赏雪四首·其二
作者：林光
朝代：明

纷飞正正复斜斜，压绝喧嚣数百家。我得无诗供此景，人谁挥手落天花。阶前屐齿妨穿玉，檐底冰条已露牙。偿却明朝清赏兴，马蹄争欲遍天涯。
赏雪四首·其四
作者：林光
朝代：明

银星堆拥万人家，侵晓巡檐兴未涯。欲斫瑶台飧璧玉，更将陶鼎煮琼花。冲寒不怕山惊马，忽饿时闻树叫鸦。莫遣东风便消释，上元留对月精华。
赠三县博之官送钱道载之石埭
作者：林光
朝代：明

堂堂典教领亲除，为禄何官得似渠。正己莫忘温故语，诲人还读自家书。池芹绿满春回后，坛杏香浮雨过馀。平地风雷难料度，鹍鹏元是北溟鱼。
赠人
作者：林光
朝代：明

话别殷勤汉水涯，铜鞮歌罢更何疑。百年称意事偏少，三月争春绿已肥。好景每因忙处忽，醇醪须到醉时知。杜鹃声里花饶笑，忍见斜风故故吹。
赠何宗源分教东莞
作者：林光
朝代：明

杨柳风飘葛袂轻，乌纱新领出都城。为贫莫道非经济，阅世阿谁是鉴衡。坛杏春回深化雨，南溟秋老变鲲鲸。薰风一盏榴花酒，更听黄鹂三两声。
赠何时中尹金坛
作者：林光
朝代：明

公道人谁眼最青，阴霾终莫掩郎星。盘根更拟高挥斧，霜刃于今又出硎。敦艮尚应觇晚节，发蒙须信利严刑。萍乡岂陋金坛美，酒不迷人到处醒。
赠兰溪董遵道
作者：林光
朝代：明

贡选归来暂舣舟，十年相别话还投。秋光满眼休辞醉，世计催人易白头。己未叠经新甲子，重阳又迫旧严州。东阳寿酒樽封远，笑把篇诗为子酬。
赠典簿史奈致仕还沁源
作者：林光
朝代：明

幕下怜君勇乞身，归程刚好及初春。马骡相逐迎孙子，山水安排作主宾。混迹自堪忘势分，知几终不厌清贫。桑麻满地花红白，村酒时看酌野人。
赠冯廷伯佥宪赴岭南专督盐屯之政
作者：林光
朝代：明

玺书遥捧向炎方，半是阳春半雪霜。鹾政应谙罗强弊，戎屯看抑并吞强。汉廷尚屈桓宽策，岭峤何疑陆贾装。图像还期终剧论，送君归梦绕吾乡。
赠别丰城王节之明府赴京
作者：林光
朝代：明

红烛青樽不作疑，相逢相别更相期。专城小试栽花手，曾咏江门一老诗。
赠别仲与正
作者：林光
朝代：明

春半千峰列画屏，别君宜醉岂宜醒。偶来此地非无谓，共话天机到未形。对景欲随仙鹤舞，唤晴须信鹁鸠灵。埙篪吹满严城月，倾尽淮南竹叶青。
赠别余宗周侍御左迁云南藩幕赴任
作者：林光
朝代：明

柱史苍惶又左迁，滇南藩幕暂栖贤。翱翔倏见垂风翮，拂乱宁知非福田。渔笛迎船家在眼，夷笳吹月岭横天。送君不尽期君意，何处相逢更暮年。
赠别佥宪胡先生升宪副之浙东仍提学三首
作者：林光
朝代：明

采采青蒲叶，采之南海边。秋光不可象，吾意亦茫然。楚楚成梧槚，殷殷正诵弦。风声又于越，垂老话何年。我爱清秋水，相看更濯沿。中流坐天镜，两岸见人烟。泛泛日将暮，迟迟舟不前。高歌莫三叠，沙上有鸥眠。一脉桐江水，西流是浙川。谁云富春老，不管弄潮船。祠庙今稀矣，登临亦洒然。经过此停棹，留咏寄南天。
赠别佥宪胡先生升宪副之浙东仍提学三首·其一
作者：林光
朝代：明

采采青蒲叶，采之南海边。秋光不可象，吾意亦茫然。楚楚成梧槚，殷殷正诵弦。风声又于越，垂老话何年。
赠别佥宪胡先生升宪副之浙东仍提学三首·其三
作者：林光
朝代：明

一脉桐江水，西流是浙川。谁云富春老，不管弄潮船。祠庙今稀矣，登临亦洒然。经过此停棹，留咏寄南天。
赠别佥宪胡先生升宪副之浙东仍提学三首·其二
作者：林光
朝代：明

我爱清秋水，相看更濯沿。中流坐天镜，两岸见人烟。泛泛日将暮，迟迟舟不前。高歌莫三叠，沙上有鸥眠。
赠别储冬曹子充
作者：林光
朝代：明

恩洽王封土未□，爱君真觉别君难。岘碑泪感何人堕，坏冢山新此日观。杯酒寻常倾肺腑，江风容易起波澜。肩舆一笑惊相失，目倦东吴路渺漫。
赠别同官林汝惇
作者：林光
朝代：明

今古奇逢尽偶逢，临岐欲话不曾终。残山剩水无人占，薄禄微官与子同。会见冰壶涵夜月，且教桃李醉春风。铁桥粗识罗浮路，真个期君着一筇。
赠别姜仁夫秋官
作者：林光
朝代：明

纡迟画舫趁溪风，却喜斯文气味同。一镜湖光杯酌里，百年心事雨声中。疑人节候寒还暖，照眼花枝白间红。老我孤怀如未写，更将诗白为谁工。
赠别少参李岳台致政还家
作者：林光
朝代：明

怜君巨眼隘中州，几度襄阳话喜投。山水称心居欲卜，宦途无味去难留。时危海内风尘满，岁晚林深倦翮休。归近重阳好时节，千杯菊酒洗閒愁。
赠别张宗昭县尹之衡阳
作者：林光
朝代：明

通才何处不堪安，分教新迁邑长官。错节盘根明利器，卖刀买犊化凋残。洞庭秋入心先洗，南岳峰高日耸观。鲁叟他年称子产，嘱吾屡屡别君难。
赠别李乾伯掌教
作者：林光
朝代：明

乱山千里谢官衙，岁暮江城理去槎。木榻几回亲夜雨，马蹄曾不择烟霞，休辞别盏倾冬酒。更探寒梅嗅晚花，欲别先生言不了，满川红树夕阳斜。
赠别李邑宰
作者：林光
朝代：明

我笑思归未得归，君今先我上渔矶。韭芽香嫩供春饼，桑枣林疏步夕晖。拍拍千杯延杂剧，酣酣一枕饫轻肥。三竿日上门犹闭，懒与儿曹管是非。
赠别殷云霄举人
作者：林光
朝代：明

风停倦翮几回翔，伏暑催归子亦忙。挂寺不随僧结至，穿花应笑蝶迷香。云开拟抱中秋月，家近期登孔子堂。百尺竿头须进步，功名富贵是寻常。
赠别沈文华太博迁辽府长吏
作者：林光
朝代：明

官寓桥门傍帝墀，尘埃几度振皋比。经生喜授西川易，王相新推太傅师。江水屈蟠荆郢远，云霄环顾楚山卑。寻常语泄天机妙，却忆夫君首肯时。
赠别石斋先生二首
作者：林光
朝代：明

江门杨柳绿丝丝，折赠先生更不疑。未可轻看惟出处，最难为别是相知。细鳞安敢辞盆水，老凤从来识圣时。再拜当筵无别祝，高堂垂老念归期。日日江门弄钓丝，清閒到老亦何辞。风波薄暮看投楫，裘葛无心祇顺时。身世频频催白日，文星恰恰照南陲。一樽相送情难尽，手擘轻红饯荔枝。
赠别石斋先生二首·其一
作者：林光
朝代：明

江门杨柳绿丝丝，折赠先生更不疑。未可轻看惟出处，最难为别是相知。细鳞安敢辞盆水，老凤从来识圣时。再拜当筵无别祝，高堂垂老念归期。
赠别石斋先生二首·其二
作者：林光
朝代：明

日日江门弄钓丝，清閒到老亦何辞。风波薄暮看投楫，裘葛无心祇顺时。身世频频催白日，文星恰恰照南陲。一樽相送情难尽，手擘轻红饯荔枝。
赠别秦用中司训之安仁
作者：林光
朝代：明

惠泉甘韵宿沾濡，分教应期雪俗污。梦里云龙辞海子，笔端风月傍鄱湖。钟声恬处看芹雨，书课忙边堕日乌。后进有依亲有养，锦囊閒煞旧奚奴。
赠别聂承之侍御巡按广东
作者：林光
朝代：明

扶病真堪拜马前，先生麾节向南边。冰霜已觉清人骨，赤手犹看扫瘴烟。白月高悬东广隘，澄波稳贴蜀江连。豺狼未殄虺蛇在，万姓于今最可怜。
赠别范邦秀节推转南京春曹
作者：林光
朝代：明

袖拂西风起白蘋，暑馀初换一凉新。有官岂必惟科道，无欲终当见性真。南国同时多故旧，瓯闽垂老慰慈亲。春曹仪制非无事，莫遣乡情久滞人。
赠别袁分教
作者：林光
朝代：明

病骨伶俜己莫支，送君扶病更江湄。湖山尚瞩他时目，云树偏催此日诗。聚笑一堂非偶事，相看两鬓各成丝。寒梅却有藏春意，雪里休疑折赠迟。
赠别诸用昭助教迁郑府太傅
作者：林光
朝代：明

圣恩初拜出金銮，便买仙舟逐急湍。藩相尊推中土贵，带花光变旧毡寒。三千岂谢程途远，八十难忘母子欢。红树白云秋似水，饯君深欲拉同官。
赠别谭司训
作者：林光
朝代：明

青毡十载怯秋霜，官满先春买楚航。元改喜逢亲正德，雪寒难别旧襄阳。神驰庾岭添归梦，手拍铜鞮倒饯觞。留恋乡心如汉水，送君千里下长江。
赠别钟元溥黄门归省
作者：林光
朝代：明

高堂鹤发正垂丝，司谏能忘嘱别时。几载望云劳远梦，三春抗疏订归期。君从臣有宁亲旨，儿抱孙歌祝寿诗。称意人间惟此乐，送君真动百姑苏。
赠别钟给事使湖贵
作者：林光
朝代：明

燕语莺啼柳万丝，春风又见出京时。公储会计何遗漏，饥殍流移无尽期。光耀共瞻司谏节，疏狂还赠老夫诗。湖南滇北间关路，试把皇华入咏诗。
赠别钱伯瑞通判之庆远
作者：林光
朝代：明

柳花飞舞酒盈觞，万里官程道故乡。书锦蹁跹迎阿母，春风谈笑判宜阳。医扶患卒恩堪想，安辑诸蛮古有方。叠嶂危峰绕滩水，山邮吹角迓来航。
赠别饶廷赐判府之汀州用张廷实主事韵
作者：林光
朝代：明

肃捧除书下紫云，闽汀郡佐也须君。诗囊旧展还东所，秋色新裁也广文。有意看牛人自别，无心遗粟鸟来群。青山总是经游地，多少疲氓待解纷。
赠别驾仲与兴立升广西佥宪归省
作者：林光
朝代：明

相逢斯道正忘怀，天语飞传下玉阶。汗血神驹终远到，夜光龙剑岂沉埋。严城转盼留声迹，西广行看扫瘴霾。祖母白头须令伯，先驰宪节照江淮。
赠北京王端馆主
作者：林光
朝代：明

帝城南去更东寻，又有人间一卧林。庭宇洁除无俗态，丝桐留挂待知音。英豪屡过神皆爽，花木无多趣自深。豆饭杯茶何以报，南川诗是笔头金。
赠华仁甫少参致仕东归
作者：林光
朝代：明

天柱峰寒谢胜游，紫薇行省几宜休。鹿门忽悟庞公远，岘石难扳叔子留。霄汉仰看回健翮，风波何处着虚舟。太湖高照东吴月，且放渔歌到枕头。
赠吴道夫侍御
作者：林光
朝代：明

乌台风节动京畿，两鬓何曾白一丝。赤手正堪扶社稷，高才还拟奠华夷。观风屡试繁难地，奏最方当简拔时。进退行藏俱未问，爱君真悔识君迟。
赠周仲鸣进士四首
作者：林光
朝代：明

岁晏相看古睦州，金兰气味几人投。情深杯酒阳初复，兴寄乌龙迹更留。浮世未誇新甲第，春陵元有旧箕裘。知君雅志存经济，百尺竿头进未休。契合斯文共九州，偶来山阁话深投。境非真见醒如梦，形到忘来去复留。蟹熟更浇娘子酒，官贫须典木绵裘。赠君却有无穷意，坐对乌龙咏未休。驰逐尘氛十二州，何如良话几宵投。可人佳境终难写，过眼韶光去不留。庭草共沾谁雨露，江山清重汉羊裘。浮生老觉知心少，三复留君话未休。斯文曾未识荆州，多少明珠惜暗投。画舫莫随流水去，白云多被好山留。扫除俗虑新茅笔，披过寒冬老布裘。未了乾坤男子事，几宜担负几宜休。
赠周仲鸣进士四首·其一
作者：林光
朝代：明

岁晏相看古睦州，金兰气味几人投。情深杯酒阳初复，兴寄乌龙迹更留。浮世未誇新甲第，春陵元有旧箕裘。知君雅志存经济，百尺竿头进未休。
赠周仲鸣进士四首·其三
作者：林光
朝代：明

驰逐尘氛十二州，何如良话几宵投。可人佳境终难写，过眼韶光去不留。庭草共沾谁雨露，江山清重汉羊裘。浮生老觉知心少，三复留君话未休。
赠周仲鸣进士四首·其二
作者：林光
朝代：明

契合斯文共九州，偶来山阁话深投。境非真见醒如梦，形到忘来去复留。蟹熟更浇娘子酒，官贫须典木绵裘。赠君却有无穷意，坐对乌龙咏未休。
赠周仲鸣进士四首·其四
作者：林光
朝代：明

斯文曾未识荆州，多少明珠惜暗投。画舫莫随流水去，白云多被好山留。扫除俗虑新茅笔，披过寒冬老布裘。未了乾坤男子事，几宜担负几宜休。
赠四川陈佥宪
作者：林光
朝代：明

相逢一笑便欢然，却似神交十载前。知己非关天下少，置身常恨仕途偏。古来豪杰多西蜀，近喜诸贤萃浙川。片语能令肝胆落，口碑终见万人传。
赠太学诸生
作者：林光
朝代：明

莫向贤关浪过时，祖宗明训也须知。圭针共惜盘中影，浮世争誇梦里棋。渐近宫墙窥圣室，何愁雨露择花枝。西厅袖手吾堪愧，绣出鸳鸯谱与谁。
赠庄孔易先生
作者：林光
朝代：明

乾坤双眼为谁好，风雅百年回此翁。饭颗山前思感遇，石头城下未从容。官贫果拙营妻子，才大还堪了化工。江舸促归空忍泪，白头能得几相逢。
赠戴童子
作者：林光
朝代：明

八闽乡榜解争魁，童稚聪灵亦异哉。山信壶公真作怪，文思韩子旧怜才。扳龙附凤何愁晚，煮豆燃箕不用催。作圣从来非末技，未逢愤悱口谁开。
赠方司训之湖口
作者：林光
朝代：明

贡选平生愿颇偿，官俾职亦寄纲常。池芹雨过潜鳞变，萱草春回爱日长。鲜买鄱阳羹最美，饭炊湖口稻生香。秋风预卜他年兴，扶上慈亲一稳航。
赠方纯吉进士尹平阳
作者：林光
朝代：明

眼运寻常欲倒床，扶衰饯子更称觞。笔端未点无生话，酒面先浮苏合香。天上朗星明浙水，手中花柳隘平阳。簿书莫废横琴乐，看续扶沟旧日□。
赠李大使将致仕南归
作者：林光
朝代：明

从事劳劳鬓已丝，云间归去乐何疑。逡巡酒压荔枝熟，骨董羹调蚬子肥。世路魔来多险阻，官阶梦破任崇卑。秋风却羡天边雁，也解随阳到海涯。
赠李野云
作者：林光
朝代：明
体裁：七言律诗

官居偏系海东遥，云水中人欲见招。千里君能来得得，一毡吾正坐寥寥。磁瓶未醉平湖酒，春雨初肥枸杞苗。却忆秋曹林待用，何时握手话良宵。
赠李野云
作者：林光
朝代：明

官居偏繫海东遥，云水中人欲见招。千里君能来得得，一毡吾正坐寥寥。磁瓶未醉平湖酒，春雨初肥枸杞苗。却忆秋曹林待用，何时握手话良宵。
赠杨判府之九江
作者：林光
朝代：明

匡庐千仞枕湖光，郡治堂堂面九江。皂盖未须轻判府，白云聊尔劝耕桑。绿肥草上看朝露，雨霁花前嗅晚香。莫惜都门一留醉，扁舟明月向浔阳。
赠林仰之迁南京国子监丞
作者：林光
朝代：明

叉手东风月一更，我来君去最关情。天机转弼南都教，人事难逃月旦评。四海英豪频属望，八闽衣线念非轻。乡书首发他年解，谁道吾侪眼亦明。
赠林思绍侍御出守姑苏
作者：林光
朝代：明

侍御还持刺史符，赠君那得一言无。莺花别泻春杯满，诗卷催题夜月孤。宽猛抡才须子产，东南何地更姑苏。他时惠泽沾群品，来听吴歌傍太湖。
赠梁光岳判晋安
作者：林光
朝代：明

州佐分符抚字难，夷氓反侧正彫残。从知忠信真堪仗，赠子题诗又晋安。
赠永嘉令汪进之
作者：林光
朝代：明

折简重开翰墨香，知君襟度定非常。烛花未领春宵话，马足何堪部檄忙。眼底牛刀初试刃，斗间龙剑已腾光。新莺细柳迎归旆，也著吾诗入锦囊。
赠濮廷芳迁监丞之南雍
作者：林光
朝代：明

南北翱翔忽离群，绳愆供职莫辞勤。毫釐总向机牙别，邪正终缘义利分。有意栽花争出手，忘情折柳更看云。嫩凉残暑歌三叠，醉倒冰壶一饯君。
赠熊士选进士尹平湖二首
作者：林光
朝代：明

旧游曾此去迟迟，拈弄风情托几诗。赤手看君扶此道，白头閒我浪忧时。东南赋歛财应竭，闾里征差力已疲。奏最他年徵宰绩，了将民瘼入丹墀。金榜知名识面迟，赠君仍赋弄璋诗。新莺细柳供诗酒，暖日和风嘱别时。兴趣雅凭山水助，精神休为簿书疲。牛刀小试经纶手，会有旌章降玉墀。
赠熊士选进士尹平湖二首·其一
作者：林光
朝代：明

旧游曾此去迟迟，拈弄风情托几诗。赤手看君扶此道，白头閒我浪忧时。东南赋歛财应竭，闾里征差力已疲。奏最他年徵宰绩，了将民瘼入丹墀。
赠熊士选进士尹平湖二首·其二
作者：林光
朝代：明

金榜知名识面迟，赠君仍赋弄璋诗。新莺细柳供诗酒，暖日和风嘱别时。兴趣雅凭山水助，精神休为簿书疲。牛刀小试经纶手，会有旌章降玉墀。
赠王冬官寿乃翁卷
作者：林光
朝代：明

湖西两马过沙溪，曾记泷冈踏野溪。处士开筵亲笑语，一峰眠梦和诗题。从知丹穴山光好，渐见鸾雏羽翮齐。白发乌纱照林麓，几时尊酒为君携。
赠王敬止行人使朝鲜次定山韵
作者：林光
朝代：明

大明日月华夷照，命下朝鲜得献臣。净扫糠秕须大手，撑持天地属何人。居庸关拥云中骑，鸭绿江浮眼底春。欲尽临岐无限意，千峰含笑振衣尘。
赠王莹中下第还江浦追次庄定山旧韵
作者：林光
朝代：明
体裁：古风

岁衣惟一缣，日饭惟两钵。安身立命地，先觉伊谁托。融和春日永，坐我深閒阁。选客来叩门，袖大步亦阔。谈锋出亹亹，行囊更搜索。鱼兔究跧蹄，治忽穷巅末。邻翁庄定山，投赠话隐约。尘中得失心，易破难言乐。赠子千金言，超超出寥廓。
赠石斋先生十首
作者：林光
朝代：明

惜别吾何语，秋声动海涯。他时赋丹荔，今日赠黄花。别足移磐石，苍波照暮槎。大臣能体国，飞檄落烟霞。流年过半百，敛迹只蒿逢。秋气清炎海，苍波起卧龙。南川留一榻，北极着双瞳。八表虽云远，能消几日风。三年留絮酒，不到一峰坟。老泪空缘梦，遗碑未有文。堪封疑此墓，谁为达明君。今日先生往，能无感激人。方舟展清眺，辍棹引离觞。潮水纡寒玉，秋山带夕阳。鹏飞天亦窄，鸥懒海俱忘。尽把行藏意，添诗入锦囊。好月期来夜，黄花更几朝。远山娇入画，低岸忽吞潮。割袂头堪白，贪诗酒易消。倏然能化羽，霄汉逐王乔。村酒还堪醉，官舟发未忙。霜催乌桕赤，山引白云长。怅望东湖水，应登孺子堂。如何东汉士，此老善埋光。每每定山子，诗传到海傍。闲情今转别，老笔更无双。黑发从渠白，流光去自忙。寄声泉石下，痴病只寻常。扁舟远相送，儗过峡山前。岚气清人骨，僧居出洞天。泥途甘我老，樽俎会何年。不洒童儿泪，支离只赠言。南海千年话，青天一道巾。离言贪月白，秋思入江深。赤手看经济，明时愧陆沈。白云闲宇宙，去住本无心。烟霞非痼癖，造物惜声名。当道烦连疏，先生着不行。秋青南海水，月满五仙城。去去逢明主，应谙子母情。
赠石斋先生十首·其一
作者：林光
朝代：明

惜别吾何语，秋声动海涯。他时赋丹荔，今日赠黄花。别足移磐石，苍波照暮槎。大臣能体国，飞檄落烟霞。
赠石斋先生十首·其七
作者：林光
朝代：明

每每定山子，诗传到海傍。闲情今转别，老笔更无双。黑发从渠白，流光去自忙。寄声泉石下，痴病只寻常。
赠石斋先生十首·其三
作者：林光
朝代：明

三年留絮酒，不到一峰坟。老泪空缘梦，遗碑未有文。堪封疑此墓，谁为达明君。今日先生往，能无感激人。
赠石斋先生十首·其九
作者：林光
朝代：明

南海千年话，青天一道巾。离言贪月白，秋思入江深。赤手看经济，明时愧陆沈。白云闲宇宙，去住本无心。
赠石斋先生十首·其二
作者：林光
朝代：明

流年过半百，敛迹只蒿逢。秋气清炎海，苍波起卧龙。南川留一榻，北极着双瞳。八表虽云远，能消几日风。
赠石斋先生十首·其五
作者：林光
朝代：明

好月期来夜，黄花更几朝。远山娇入画，低岸忽吞潮。割袂头堪白，贪诗酒易消。倏然能化羽，霄汉逐王乔。
赠石斋先生十首·其八
作者：林光
朝代：明

扁舟远相送，儗过峡山前。岚气清人骨，僧居出洞天。泥途甘我老，樽俎会何年。不洒童儿泪，支离只赠言。
赠石斋先生十首·其六
作者：林光
朝代：明

村酒还堪醉，官舟发未忙。霜催乌桕赤，山引白云长。怅望东湖水，应登孺子堂。如何东汉士，此老善埋光。
赠石斋先生十首·其十
作者：林光
朝代：明

烟霞非痼癖，造物惜声名。当道烦连疏，先生着不行。秋青南海水，月满五仙城。去去逢明主，应谙子母情。
赠石斋先生十首·其四
作者：林光
朝代：明

方舟展清眺，辍棹引离觞。潮水纡寒玉，秋山带夕阳。鹏飞天亦窄，鸥懒海俱忘。尽把行藏意，添诗入锦囊。
赠祁君惟学南归
作者：林光
朝代：明

麟经一卷绍家传，父早光华子后先。云路何嫌花品艳，天风自振凤毛鲜。归程及腊车随月，舞袖翻春锦照筵。百尺竿头还有路，故乡尘梦勿流连。
赠萧天章还荆州
作者：林光
朝代：明

短轴淋漓洒墨香，春风一笑问萧郎。莺花尽日催人醉，客子扁舟底事忙。眼界东来吴海阔，梦魂西绕楚江长。行边莫厌归装薄，也有吾诗在锦囊。
赠袁阳健夫进士尹上元
作者：林光
朝代：明

童草相期更不疑，如今有子似当时。才抡京邑君逾壮，迹寄桥门我向衰。秋嫩共听蝉韵细，春回争睹垄苗肥。莫言仕路知心少，更醉南川酒一卮。
赠钱县博往苍梧
作者：林光
朝代：明

元戎大府据江叉，教掌斯文喜近家。九十垂堂悬祖父，七千归路快廷嘉。心衔大庾关头月，春醉苍梧洞里花。官傍要途毡任冷，选金人自解淘沙。
赠陈刚举人
作者：林光
朝代：明

难将秃笔订行藏，二十馀年鬓各霜。光范三书休更问，毗陵春酒劝君尝。梅花清艳半犹藏，未肯春初犯晓霜。白首欲谙当世味，山林城市尽须尝。
赠陈刚举人·其一
作者：林光
朝代：明

难将秃笔订行藏，二十馀年鬓各霜。光范三书休更问，毗陵春酒劝君尝。
赠陈刚举人·其二
作者：林光
朝代：明

梅花清艳半犹藏，未肯春初犯晓霜。白首欲谙当世味，山林城市尽须尝。
赠陈尚质司训嘉鱼
作者：林光
朝代：明

际会千年亦几时，为贫那择一官卑。送君惊醒嘉鱼梦，黄鹤楼前铁笛吹。
赠陈式尹之建安
作者：林光
朝代：明

翠云曾卧榄山春，三十年能几度亲。说选未闻天上语，相逢俱似梦中人。官居佐贰时虽晚，邑有先儒俗必淳。点检平生辛苦事，可无恩雨洒疲民。
赠饮者
作者：林光
朝代：明

烂熳花前醉未休，漆园襟度晋风流。芳菲已夺游人魄，入耳莺声可自由。
赠黄时准地曹
作者：林光
朝代：明

支离恐误后生嗔，语到忘机却逼真。天远君如初上日，酒阑吾起独醒人。閒因宿草看朝露，试向中宵认北辰。红树夕阳深嘱别，肯将秋鬓怨垂银。
辛丑得年四十三七月初见髭一茎白者走笔赋此
作者：林光
朝代：明

掀须犬子膝间横，笑指今朝白一茎。衰此退之还差晚，寿过颜子竟何成。寻常岁月消明镜，潦倒烟霞愧此生。羡得青青檐外竹，向人无语不胜情。
迁居四首
作者：林光
朝代：明

拈弄天机几句诗，抛梁那更用新辞。庭供午枕花饶笑，门换春风燕未知。香袅篆烟帘捲后，白生虚室坐忘时。藩篱撤尽无遮碍，乐地何须羡鲁沂。一度花开一度诗，青毡虽冷亦何辞。门庭洁处人心别，世味尝来鬓脚知。纳尽帘风炎暑日，步低檐月醉醒时。宫墙数仞无由入，魂梦年年绕泗沂。佳境才拈便有诗，六经何用赘浮辞。重门昼掩真长策，白月宵临即故知。居偶宽凉容展步，事无牵强但随时。明朝策马都城北，吟弄西湖当浴沂。浣花溪里草堂诗，山水空怀子美辞。庭户偶堪供起倒，市廛那惜断闻知。磁瓯酒泻歌吟里，柳笔风生酩酊时。谁道文房关闭密，也容归梦过淮沂。
迁居四首·其一
作者：林光
朝代：明

拈弄天机几句诗，抛梁那更用新辞。庭供午枕花饶笑，门换春风燕未知。香袅篆烟帘捲后，白生虚室坐忘时。藩篱撤尽无遮碍，乐地何须羡鲁沂。
迁居四首·其三
作者：林光
朝代：明

佳境才拈便有诗，六经何用赘浮辞。重门昼掩真长策，白月宵临即故知。居偶宽凉容展步，事无牵强但随时。明朝策马都城北，吟弄西湖当浴沂。
迁居四首·其二
作者：林光
朝代：明

一度花开一度诗，青毡虽冷亦何辞。门庭洁处人心别，世味尝来鬓脚知。纳尽帘风炎暑日，步低檐月醉醒时。宫墙数仞无由入，魂梦年年绕泗沂。
迁居四首·其四
作者：林光
朝代：明

浣花溪里草堂诗，山水空怀子美辞。庭户偶堪供起倒，市廛那惜断闻知。磁瓯酒泻歌吟里，柳笔风生酩酊时。谁道文房关闭密，也容归梦过淮沂。
过临清
作者：林光
朝代：明

一线漕渠几尺深，往来南北日骎骎。风尘乍惨今朝目，闸水狂惊昨夜心。春半尚无花可赏，诗成那许酒停斟。边河杨柳初舒眼，安得黄鹂送好音。
过临清总镇中贵朱公盛席留款至夜三鼓礼意不倦时陪林苏州何徽州二郡守
作者：林光
朝代：明

偶价先容拉两君，春风东席意何勤。华筵礼盛杯排日，杂剧声娇曲绕云。霄汉祇应怜朵翼，盐车那有驾空群。霏微晚雨还留醉，红烛丛花剪夜分。
过同安谒余忠宣公祠
作者：林光
朝代：明

同安郡前舟不进，忠宣祠下首频回。野云冥冥天地改，孤城落落心肝摧。长江风声自旦暮，青冢岁月老崔嵬。树根久坐兴长叹，山禽百种将予哀。
过固城
作者：林光
朝代：明

宿雨含千柳，微凉变一川。官衙趋小吏，箫鼓闹鲜船。烟雾挥盈纸，风云思满天。呼童买南酒，不惜杖头钱。
过壶公山
作者：林光
朝代：明

壶公何物钟灵秀，更为壶公一品题。老眼何曾忘五岳，笋舆吟过木兰溪。
过大庾岭
作者：林光
朝代：明

南连沧海北长江，庾岭分明迫上苍。唐相为谁开此道，涧松犹自领年光。货通南土诛求尽，泉界红梅去任忙。丁巳肩舆又南至，羞将短鬓犯寒霜。
过姑苏赠邝廷瑞明府
作者：林光
朝代：明

杯酒殷勤话两投，斯文何负眼中秋。甘霖净洗吴门暑，活水初停越客舟。霄汉会看孤鹗起，竹枝閒听万人讴。白头多少忙边恨，不为姑苏一日留。
过宝应湖四首
作者：林光
朝代：明

渔艇穿云去未归，水光昏接日光微。蒲帆不遇天风便，笑倚蓬窗咏绿衣。几树桃花照眼红，堤长湖阔水生风。停舟未暇留清赏，祇恐春归花又空。湖草青青叶未齐，水天相接望低迷。行人歌罢沧浪曲，几点渔舟落照西。渔舟泛泛杂鸥凫，妇桨夫桡水满湖。笑煞往来人未了，远提长缆日招呼。
过宝应湖四首·其一
作者：林光
朝代：明

渔艇穿云去未归，水光昏接日光微。蒲帆不遇天风便，笑倚蓬窗咏绿衣。
过宝应湖四首·其三
作者：林光
朝代：明

湖草青青叶未齐，水天相接望低迷。行人歌罢沧浪曲，几点渔舟落照西。
过宝应湖四首·其二
作者：林光
朝代：明

几树桃花照眼红，堤长湖阔水生风。停舟未暇留清赏，祇恐春归花又空。
过宝应湖四首·其四
作者：林光
朝代：明

渔舟泛泛杂鸥凫，妇桨夫桡水满湖。笑煞往来人未了，远提长缆日招呼。
过峡山寺二首
作者：林光
朝代：明

悬崖青绝不知名，崖树株株弄晚晴。门掩溪流僧舍静，片帆冲破绿波轻。白云轻罩树高低，溪绕青山山蘸溪。篷底卧看山两面，懒携樽酒入招提。
过峡山寺二首·其一
作者：林光
朝代：明

悬崖青绝不知名，崖树株株弄晚晴。门掩溪流僧舍静，片帆冲破绿波轻。
过峡山寺二首·其二
作者：林光
朝代：明

白云轻罩树高低，溪绕青山山蘸溪。篷底卧看山两面，懒携樽酒入招提。
过平湖沈楷炼二秀才宅
作者：林光
朝代：明

乌纱白葛暮春前，何处烟霞得辋川。清水人家看入画，罗浮客子笑当筵。名花恰对平生眼，怪石真成小洞天。萧管莫催山阁雨，清樽红烛愧留连。
过延平怀愿中先生
作者：林光
朝代：明

未燃精诚一瓣香，官舟催发向茶洋。闽山本为名贤重，溪水何如道脉长。城面人家临睥睨，祠前树色照秋阳。缅怀高弟枢趋处，应有神灵护讲堂。
过彭城
作者：林光
朝代：明

山入彭城势颇崇，古来争战几英雄。台荒戏马怜西霸，庙剥残碑忆沛公。涛尚不平声喷石，花犹含笑影摇空。挐舟未到安流处，铁笛谁吹落照中。
过恭襄祠道院
作者：林光
朝代：明

恭襄祠下系舟迟，竹献清森石献奇。久坐虚亭花未放，壁间留诵石斋诗。
过恶溪
作者：林光
朝代：明

红桥东接义安城，俯盼洪流一战兢。何事鳄鱼驱已久，恶溪犹有恶之名。
过抛
作者：林光
朝代：明

欹斜千百岭，宛转十三抛。云气穿山罅，滩流倒石坳。澄潭没乌鬼，怪壁断羲爻。最爱悬崖下，疏松着几梢。
过新妇潭二首
作者：林光
朝代：明

新妇立潭边，亭亭不记年。知他潭外水，送尽几人船。新妇背潭立，潭深不肯看。还嫌潭内水，风起亦生澜。
过新妇潭二首·其一
作者：林光
朝代：明

新妇立潭边，亭亭不记年。知他潭外水，送尽几人船。
过新妇潭二首·其二
作者：林光
朝代：明

新妇背潭立，潭深不肯看。还嫌潭内水，风起亦生澜。
过方生克宽行寓看蒂双瓜
作者：林光
朝代：明

秋风消息到谁家，天意分明见此瓜。并蒂巧垂双碧玉，娱宾还放一黄花。寻常草木灵皆在，冷淡门墙兆已佳。俯仰乾坤无限意，懒将诗笔向人誇。
过横槎
作者：林光
朝代：明

春山春草绿将齐，更着春风日日吹。老兴欲穷东广界，扁舟已造峡门西。村墟亭午饶虾菜，古寨江边翳蒺藜。稍待夕阳光倒蘸，笑临清泚弄玻瓈。
过湖口
作者：林光
朝代：明

气曾江湖忽两汊，北风飞逐几帆斜。大姑点破千波顷，五老高盘天一涯。树带晓烟笼绝景，豚轮骇浪喷浮花。芦茅深处鸥眠稳，莫遣催舟鼓急挝。
过王氏庄小酌
作者：林光
朝代：明

长薄微微带暮城，飞丝摇荡午风轻。云生肤寸天应近，山破模糊日漏明。壶矢酒催花亦醉，童音诗叶律偏清。老夫颇有寻芳意，莫遣重阴石晚晴。
过石头城
作者：林光
朝代：明

倚棹石头城，深春老眼明。气盘山怪石，龙奋地雄争。佛阁栖崖稳，江流倒海横。六朝无寸壤，回首一含情。
过秋江刘素彬宅
作者：林光
朝代：明

来寻一峰老，过此万山层。岭海千年意，秋江两夜灯。桑麻留细话，蓑笠自堪凭。为报忘机者，南溟有钓罾。
过程乡
作者：林光
朝代：明

溪流曲曲入程乡，蓬底晨吹晚稻香。总道渔翁无一事，持篙犹为急滩忙。
过英德
作者：林光
朝代：明

英州城子大如斗，怪石边流作牛吼。石屏南山索品题，却笑东坡好游走。
过蛋家租
作者：林光
朝代：明

蓢树交加翳野塘，桃花红间菜花黄。扁舟不觉穿林杪，飞逐凫鸥过一双。
过邵伯湖
作者：林光
朝代：明

风压云帆片片斜，湖边星散几渔家。烟含柳眼春犹浅，鸥浴蒲梢水未赊。舴艋回时呼卖蟹，夕阳低处见翻鸦。诗成欲诵无人会，挑落船灯几点花。
过鄱阳湖
作者：林光
朝代：明

滚滚浪头白，飘飘舟子轻。江吞庐阜足，云隔豫章城。风水行秋气，乾坤老客声。旧游瞻白鹿，百种起幽情。
过钱塘江
作者：林光
朝代：明

晓日融融蘸碧波，爱人烟景可胜多。山分吴越潮吞吐，帆驾风涛春一初。裘敝篷霜寒却犯，诗成尘砚冻仍呵。扁舟罢钓沙头泊，却羡渔翁枕短蓑。
过铅山有怀韩介之
作者：林光
朝代：明

掩乱溪云感我思，鹅湖山下雨来时。九原一去无消息，何处逢人问介之。行行乌桕傍江湄，曾记当年共步时。欲识九崖超拔处，盛年坚谢一官微。
过铅山有怀韩介之·其一
作者：林光
朝代：明

掩乱溪云感我思，鹅湖山下雨来时。九原一去无消息，何处逢人问介之。
过铅山有怀韩介之·其二
作者：林光
朝代：明

行行乌桕傍江湄，曾记当年共步时。欲识九崖超拔处，盛年坚谢一官微。
过陈国宾园亭
作者：林光
朝代：明

偶过东湖日未斜，满城谁是辟疆家。寻常杯酒还来此，指点春风几树花。
过韶州
作者：林光
朝代：明

芙蓉驿下雨霏霏，山色留人缆解迟。城郭为谁穿瘦马，东林老树有精知。青青簇簇水逶迤，丞相祠前欲雨时。自笑自歌谁曾得，送人韶石俯江湄。
过韶州·其一
作者：林光
朝代：明

芙蓉驿下雨霏霏，山色留人缆解迟。城郭为谁穿瘦马，东林老树有精知。
过韶州·其二
作者：林光
朝代：明

青青簇簇水逶迤，丞相祠前欲雨时。自笑自歌谁曾得，送人韶石俯江湄。
过高邮湖二首
作者：林光
朝代：明

两岸垂杨绿夹舟，湖波断隔了无忧。长堤稳贴看来往，争似寻春事胜游。湖云漠漠雨濛濛，夫少牵长恼柁公。人事逆时天偶顺，蒲帆刚遇北来风。
过高邮湖二首·其一
作者：林光
朝代：明

两岸垂杨绿夹舟，湖波断隔了无忧。长堤稳贴看来往，争似寻春事胜游。
过高邮湖二首·其二
作者：林光
朝代：明

湖云漠漠雨濛濛，夫少牵长恼柁公。人事逆时天偶顺，蒲帆刚遇北来风。
过龙川
作者：林光
朝代：明

何处逢人话小苏，黄茅冈绕一城孤。间关回首闽南路，今日扁舟得顺途。
过龙泉宋氏庄
作者：林光
朝代：明

墓山刚到暮春时，老眼吟看却似痴。诸子偶来依此地，几人真解浴乎沂。肴烧野笋初穿径，鱼戏新荷已贴池。莫遣乌龙山笑我，醉中诗墨又淋漓。
近山亭
作者：林光
朝代：明

亭傍青山山傍人，乌台风致敢谁亲。虚檐石怪看将舞，叠砌梅欹恰放春。挥翰动惊云务拥，入怀常觉画图亲。虺蛇诛灭惟修竹，洗尽繁枝着数根。
返照
作者：林光
朝代：明

返照千林酒一卮，晚山刚对弄雏时。眼中触处成真乐，身外浮名总不知。元亮贫来还乞食，尧夫老去只游嬉。行云流水无穷意，老树精应不作疑。
连珠池旁与屠大理酌别
作者：林光
朝代：明

连珠池内水，照见别离心。且酌当湖酒，聊歌粤客吟。春花时欲暮，庭草意中深。话柄添今日，龙门迹未沈。
连珠池诸生欲搆亭其上诗以促之
作者：林光
朝代：明

池边何处着吟窝，春意催青已满莎。接木栽花成活汁，五风十雨自中和。子由刚被东轩笑，欧九其如画舫何。好事几人真喝采，酒杯应不误烟波。
连窝舟中偶述四首
作者：林光
朝代：明

扁舟如箭下中流，何处风烟更可留。诗思乱撩官柳色，橹声摇碎闸河秋。湖山有梦回青眼，岁月无情易白头。北往南来觑未破，人间富贵是云浮。韶光去我疾如流，费尽诗辞莫挽留。袍葛未离三伏暑，雁声遥送一天秋。还凭白月开心曲，懒把焦桐上指头。惨目风烟醒复醉，铁桥高步忆罗浮。推移何日到安流，笑把新题处处留。舒卷未谙周卦画，支离空抱鲁春秋。閒将醉墨开醒眼，宽着乌纱裹白头。泡沫风灯容顾惜，此身天地任沈浮。慈闱飞梦泪交流，苦被微官久绊留。玉食谁为天下计，斯文聊寄眼中秋。黄花准拟供南酒，白发相将遍黑头。半醉半醒吾欲赋，柳风吹动野烟浮。
连窝舟中偶述四首·其一
作者：林光
朝代：明

扁舟如箭下中流，何处风烟更可留。诗思乱撩官柳色，橹声摇碎闸河秋。湖山有梦回青眼，岁月无情易白头。北往南来觑未破，人间富贵是云浮。
连窝舟中偶述四首·其三
作者：林光
朝代：明

推移何日到安流，笑把新题处处留。舒卷未谙周卦画，支离空抱鲁春秋。閒将醉墨开醒眼，宽着乌纱裹白头。泡沫风灯容顾惜，此身天地任沈浮。
连窝舟中偶述四首·其二
作者：林光
朝代：明

韶光去我疾如流，费尽诗辞莫挽留。袍葛未离三伏暑，雁声遥送一天秋。还凭白月开心曲，懒把焦桐上指头。惨目风烟醒复醉，铁桥高步忆罗浮。
连窝舟中偶述四首·其四
作者：林光
朝代：明

慈闱飞梦泪交流，苦被微官久绊留。玉食谁为天下计，斯文聊寄眼中秋。黄花准拟供南酒，白发相将遍黑头。半醉半醒吾欲赋，柳风吹动野烟浮。
送何司寇抚绥还朝四首
作者：林光
朝代：明

檄书频降自都台，经画曾谙济世才。三省遗黎归抚字，一春甘雨不劳催。泰山峰顶嗟何及，北斗天边望几回。四牡騑騑向金阙，汉江十顷照离杯。清妥编氓仰硕儒，檄书传布肃规模。春阳和煦连三省，度量汪洋隘五湖。司府雍雍鳞册就，闾阎帖帖犬声无。中原百万收编户，奏最应闻帝曰都。肩舆穿破万山烟，江北河南路几千。收拾流亡归载籍，抚绥憔悴见青天。玺书宠贲名应重，章疏经营事可传。献纳还朝春未晚，愿留遗教奉周旋。山高野旷汉东西，在处流亡此托栖。天遣公来深雨露，地宽民乐任耕犁。阴云渐散春过半，垄麦初青叶未齐。卧辙扳辕仰恩育，先生行矣念群黎。
送何司寇抚绥还朝四首·其一
作者：林光
朝代：明

檄书频降自都台，经画曾谙济世才。三省遗黎归抚字，一春甘雨不劳催。泰山峰顶嗟何及，北斗天边望几回。四牡騑騑向金阙，汉江十顷照离杯。
送何司寇抚绥还朝四首·其三
作者：林光
朝代：明

肩舆穿破万山烟，江北河南路几千。收拾流亡归载籍，抚绥憔悴见青天。玺书宠贲名应重，章疏经营事可传。献纳还朝春未晚，愿留遗教奉周旋。
送何司寇抚绥还朝四首·其二
作者：林光
朝代：明

清妥编氓仰硕儒，檄书传布肃规模。春阳和煦连三省，度量汪洋隘五湖。司府雍雍鳞册就，闾阎帖帖犬声无。中原百万收编户，奏最应闻帝曰都。
送何司寇抚绥还朝四首·其四
作者：林光
朝代：明

山高野旷汉东西，在处流亡此托栖。天遣公来深雨露，地宽民乐任耕犁。阴云渐散春过半，垄麦初青叶未齐。卧辙扳辕仰恩育，先生行矣念群黎。
送余昌期之漳平
作者：林光
朝代：明

乌纱谈笑一官除，年少功名岂负渠。僻地何愁无俊杰，小庠刚好了经书。寻常草偃风行后，千万山看雨过馀。薄禄总堪供伏腊，不须弹铗更歌鱼。
送刘子仁之义宁
作者：林光
朝代：明

俗习凭谁一破除，纲常伦理正关渠。斯文笔下能明道，光范门前莫上书。逢掖肃随晨鼓进，吾伊深入夜钟馀。樽中有酒毡何冷，泮水清深看跃鱼。
送吴方伯入京
作者：林光
朝代：明

宿雨尘途洗更清，恰逢方伯入神京。千年共祝今明圣，四海欢呼颂太平。流水有情催画鹢，青山无数导霓旌。微官久在春风里，不用临期叙别情。
送戴志达举人还莆田
作者：林光
朝代：明

长日鸟声歇，山静若神守。跫然闻足音，两马山之右。开关询何客，拜此莆中友。款款致衷素，历历未释口。间关山路遥，会晤殊未偶。呼童摘新豆，荐此榄山酒。村酒那醉人，空歌拍铜斗。浮生亦易了，白日好西走。丈夫贵自树，穷通无好丑。乾坤有常业，可大还可久。千疮百孔馀，弥缝鲁中叟。贤曹抱素资，策鞭良未后。吾拙甘死穷，草木同枯朽。
送朝使还京
作者：林光
朝代：明

分封藩国莅襄台，骏骨应从渥水来。节册自天当日降，王心如日拨云开。欢声合奏铜鞮曲，暑汗连挥琥珀杯。留得习池清喷玉，沃君真当浴沂回。
送柳贰尹
作者：林光
朝代：明

利名真个有危机，箫鼓频催少府归。莫道南川无意绪，赠行诗卷也留题。
送桐庐县博林秉愚还莆阳
作者：林光
朝代：明

及门诸子雅推崇，众口碑存九载中。世路从来多险阻，斯文那更论穷通。照人严濑千年碧，过眼春花几树红。归去闽南丹荔熟，深杯满引对壶公。
送欧员外还京时彭从吾亚卿两浙赈济
作者：林光
朝代：明

凶年谁为变丰年，阴冷潜消浙水边。入幕共瞻双节钺，覆盘分照几颠连。梦魂已捧中天日，箫鼓频催入画船。追送平生那惮远，荆州欲识愧无缘。
送沈刚夫偕吴绅赴南监七首
作者：林光
朝代：明

霏霏烟气散还遮，把酒当湖认港汊。忽忆去年今夜月，卧林亭下看梅花。国子师模遇好官，抠趋休厌一冬寒。春秋本是吾儒业，莫遣人将异类看。浅倾苏合香丸酒，细咏南川老子诗。小雨寒江难进步，留君须到大晴时。浮生岁月易消磨，岁月官阶积贵多。惟问上元程主簿，官阶资级昔如何。烂熟思来寝已安，白头那厌一毡寒。送君翻有留君意，更把长江仔细看。兴尽床头草当茵，坐来还有一腔春。乾坤不朽儿男事，懒把斯言嘱别人。浦子城边几日程，送君南望不胜情。逢人欲问栽花事，祇恐希夷睡未醒。
送沈刚夫偕吴绅赴南监七首·其一
作者：林光
朝代：明

霏霏烟气散还遮，把酒当湖认港汊。忽忆去年今夜月，卧林亭下看梅花。
送沈刚夫偕吴绅赴南监七首·其七
作者：林光
朝代：明

浦子城边几日程，送君南望不胜情。逢人欲问栽花事，祇恐希夷睡未醒。
送沈刚夫偕吴绅赴南监七首·其三
作者：林光
朝代：明

浅倾苏合香丸酒，细咏南川老子诗。小雨寒江难进步，留君须到大晴时。
送沈刚夫偕吴绅赴南监七首·其二
作者：林光
朝代：明

国子师模遇好官，抠趋休厌一冬寒。春秋本是吾儒业，莫遣人将异类看。
送沈刚夫偕吴绅赴南监七首·其五
作者：林光
朝代：明

烂熟思来寝已安，白头那厌一毡寒。送君翻有留君意，更把长江仔细看。
送沈刚夫偕吴绅赴南监七首·其六
作者：林光
朝代：明

兴尽床头草当茵，坐来还有一腔春。乾坤不朽儿男事，懒把斯言嘱别人。
送沈刚夫偕吴绅赴南监七首·其四
作者：林光
朝代：明

浮生岁月易消磨，岁月官阶积贵多。惟问上元程主簿，官阶资级昔如何。
送詹秀才还鄱阳
作者：林光
朝代：明

含情千里睦州来，郡伯堂西帐小开。读礼投閒讲易堂，望云挥泪几登台。山凉夜露舟刚发，溪满秋宵月共陪。百尺竿头须进步，不愁平地不风雷。
送诸生往杭州时吴提学檄选诸生听讲三首
作者：林光
朝代：明

燕语莺啼又半年，金针绣手问谁传。扁舟试向西湖去，画本烟云别有天。坠绪茫茫五百年，古人糟粕古来传。静观坐我池亭上，鱼跃鸢飞镜里天。无言夫子教当年，不道无言是妙传。千古路头须问讯，浮云消尽见青天。
送诸生往杭州时吴提学檄选诸生听讲三首·其一
作者：林光
朝代：明

燕语莺啼又半年，金针绣手问谁传。扁舟试向西湖去，画本烟云别有天。
送诸生往杭州时吴提学檄选诸生听讲三首·其三
作者：林光
朝代：明

无言夫子教当年，不道无言是妙传。千古路头须问讯，浮云消尽见青天。
送诸生往杭州时吴提学檄选诸生听讲三首·其二
作者：林光
朝代：明

坠绪茫茫五百年，古人糟粕古来传。静观坐我池亭上，鱼跃鸢飞镜里天。
送郎黄门上京三首
作者：林光
朝代：明

司谏归来未半年，胡为又买北京船。人间母子恩难割，天下君臣义两全。凤鸟云霄非寂寞，莺花杯酒更留连。阳城未许昌黎论，数有封章到御前。霹雳声沉又几年，片帆今挂北趋船。文卑贾谊徒流涕，璧有相如定保全。天入春来晴复暗，山随人去断还连。送君直欲轻千里，江水江花兴满前。画舫频催馆更迎，振衣应为救时行。云连浙水风涛壮，春入都门锦绮明。城社鼠狐终未净，郊原豹虎尚纵横。莫愁天下人无耳，会听西周老凤鸣。
送郎黄门上京三首·其一
作者：林光
朝代：明

司谏归来未半年，胡为又买北京船。人间母子恩难割，天下君臣义两全。凤鸟云霄非寂寞，莺花杯酒更留连。阳城未许昌黎论，数有封章到御前。
送郎黄门上京三首·其三
作者：林光
朝代：明

画舫频催馆更迎，振衣应为救时行。云连浙水风涛壮，春入都门锦绮明。城社鼠狐终未净，郊原豹虎尚纵横。莫愁天下人无耳，会听西周老凤鸣。
送郎黄门上京三首·其二
作者：林光
朝代：明

霹雳声沉又几年，片帆今挂北趋船。文卑贾谊徒流涕，璧有相如定保全。天入春来晴复暗，山随人去断还连。送君直欲轻千里，江水江花兴满前。
送郎黄门代张司训
作者：林光
朝代：明

新晴天宇正和融，画舫飘然背浙东。最绩备书南阙下，封章先贮皂囊中。一樽别酒醒还醉，几树飞花白间红。多少谏垣堪论事，贮看明主赏孤忠。
送高判府之临江
作者：林光
朝代：明

曾于玉笥卧山窗，约定金牛酒一缸。桃月无缘偿阁皂，送君飞梦又临江。时当暖活花争醉，语似丁宁燕几双。何物可为三府赠，试看颜子问为邦。
送高大用尹邵武
作者：林光
朝代：明

谁伸赤手拯颠连，黄甲频年令选贤。世味总成催白发，莺花聊尔共青天。南闽宰绩君须显，东鲁儒言我未便。景仰平生朱宪副，好将民瘼问从前。
避暑
作者：林光
朝代：明

火云亭午欲销金，一枕移来傍绿阴。蕲竹簟铺松榻矮，池荷香泛水波深。犬垂倦舌眠幽草，蝉带新声过远林。我有閒情向谁写，无言空看壁间琴。
邓林芳意八首为邓侍御 其一 涿鹿钟灵
作者：林光
朝代：明

亭亭独鹿峰，涿水巧相敌。何能生伟人，试与问铜狄。
邓林芳意八首为邓侍御 其七 宦谱驰声
作者：林光
朝代：明

宦辙三名邦，休声殊未已。大书又特书，他年问青史。
邓林芳意八首为邓侍御 其三 三晋望云
作者：林光
朝代：明

骢停太行上，心绕独鹿下。遥遥见飞云，徘徊泪沾洒。
邓林芳意八首为邓侍御 其二 桂筵称寿
作者：林光
朝代：明

桂影照三秋，亲龄连甲子。不用舞斑斓，象笏拜朱紫。
邓林芳意八首为邓侍御 其五 锦诰貤恩
作者：林光
朝代：明

云章落霄汉，煌煌贲天语。存没俱衔恩，龙鸾翔冻宇。
邓林芳意八首为邓侍御 其八 兰舟惜别
作者：林光
朝代：明

秋光画不如，别舫还堪系。归朝启皂囊，天高红日丽。
邓林芳意八首为邓侍御 其六 书香衍庆
作者：林光
朝代：明

大雅久荒芜，伊谁事编刬。承家有正传，光辉生蠹简。
邓林芳意八首为邓侍御 其四 两浙观风
作者：林光
朝代：明

浙山高崔嵬，浙水清缭绕。廓然霁风霆，孤月生夜照。
邓林芳意八首为邓侍御·涿鹿钟灵
作者：林光
朝代：明

亭亭独鹿峰，涿水巧相敌。何能生伟人，试与问铜狄。桂影照三秋，亲龄连甲子。不用舞斑斓，象笏拜朱紫。骢停太行上，心绕独鹿下。遥遥见飞云，徘徊泪沾洒。浙山高崔嵬，浙水清缭绕。廓然霁风霆，孤月生夜照。云章落霄汉，煌煌贲天语。存没俱衔恩，龙鸾翔冻宇。大雅久荒芜，伊谁事编刬。承家有正传，光辉生蠹简。宦辙三名邦，休声殊未已。大书又特书，他年问青史。秋光画不如，别舫还堪系。归朝启皂囊，天高红日丽。
郊斋宿西厅二首
作者：林光
朝代：明

铁鼎烟飘一线青，夕阳抱被向西厅。寒声搅树风惊梦，阴气藏春月满庭。裘拥木绵灰百虑，枕残糟粕谢遗经。希颜却有心斋乐，木榻无劳笑管宁。高柳疏槐未放青，又逢郊祀洁西厅。春禽弄晓频移树，残雪堆寒尚满庭。眼底摩泥空佛界，鼎中龙虎验丹经。顽阴消尽阳和满，天宇依然自泰宁。
郊斋宿西厅二首·其一
作者：林光
朝代：明

铁鼎烟飘一线青，夕阳抱被向西厅。寒声搅树风惊梦，阴气藏春月满庭。裘拥木绵灰百虑，枕残糟粕谢遗经。希颜却有心斋乐，木榻无劳笑管宁。
郊斋宿西厅二首·其二
作者：林光
朝代：明

高柳疏槐未放青，又逢郊祀洁西厅。春禽弄晓频移树，残雪堆寒尚满庭。眼底摩泥空佛界，鼎中龙虎验丹经。顽阴消尽阳和满，天宇依然自泰宁。
郡守沈元节招饮当湖和沈刚夫秀才
作者：林光
朝代：明

笑把当湖作故乡，话投诸阮总贤良。氤氲春色催人醉，夹杂汀花入酒香。几许扁舟来我辈，满前生意为谁芳。湖南一点星浮水，安得层楼揖太阳。
郡斋夜坐与冯柳工公联句有怀屠少卿
作者：林光
朝代：明

青霄一别动经年，诗卷犹传旧咏篇。共拨红炉看醉墨，坐销孤独费吟笺。江湖风雪怀人远，歧路音书别思悬。春意省中千柳直，梦回阙下五云连。法星此夜昭河汉，驷马他年耀市廛。伐木再歌秋鬓短，停云独立越江偏。涓埃无补惭予老，鼎鼐能调羡子贤。何处风光还握手，几人恩宠似登仙。未逢驿使梅孤发，应念亲庭草自妍。南极未应虚梦想，白头长见彩衣翩。
郯城任侍御东庄八景 其一 马陵春游
作者：林光
朝代：明

兴来何处杖鸠藤，春思飘飘傍马陵。苍羽夹归青嶂合，沐沂飞绕碧波腾。莺花竞逐风烟醉，蜃气遥连海市凝。东望危楼高百尺，未知鲁叟几回登。
郯城任侍御东庄八景 其七 竹窗读易
作者：林光
朝代：明

琅玕森列碧窗虚，万事人间已破除。爻画洞观成像后，吉凶看到未形初。静中生意兼抽笋，閒处天机见跃鱼。太极元来无一字，竹风吹掩读残书。
郯城任侍御东庄八景 其三 古城夕照
作者：林光
朝代：明

古城城古旧谁居，郯子千秋此故墟。闪闪夕阳衔远树，萧萧故垒带平芜。寻芳酒倦和云睡，吊古诗成摘叶书。多少眼前难状景，等閒挥入辋川图。
郯城任侍御东庄八景 其二 蜡台晴望
作者：林光
朝代：明

边村旧筑一台牢，骋望堪来月几遭。苍耳径回祠庙古，鹁鸠声引白云高。晴峰点点纡屏画，旷野微微涌翠涛。一度登临一吟弄，主人诗笔已降骚。
郯城任侍御东庄八景 其五 南亩耕云
作者：林光
朝代：明

人间时节傍清明，晓枕惊回布谷声。百亩会看烟雨足，一犁穿破垄云平。芸苗毙带逡巡酒，尝稻匙翻骨董羹。多少田家欢乐事，莫愁翁主厌躬耕。
郯城任侍御东庄八景 其八 槐院鸣琴
作者：林光
朝代：明

两株黄间一株青，任氏三槐又此庭。雷雨几番添秀气，丝桐聊尔写心经。浓阴匝地蝉声细，翠色浮烟鹤梦醒。能使智愚心尽死，指头宫徵最分明。
郯城任侍御东庄八景 其六 龙门钓月
作者：林光
朝代：明

郯城胜迹几龙门，此水聊堪一试竿。钩饵颇嫌沂沐泄，钓丝閒引月星寒。苔矶坐煖湍仍急，铁笛声沉夜已阑。何处投纶堪尽兴，东溟长笑海天宽。
郯城任侍御东庄八景 其四 孝冢寒烟
作者：林光
朝代：明

巍巍孤冢出郯东，孝妇千年有此封。官府每因谗口误，皇天终是血城通。寒烟几换清明节，老树空摇花信风。华表摧残碑剥落，行人还解说于公。
郯城任侍御东庄八景·马陵春游
作者：林光
朝代：明

兴来何处杖鸠藤，春思飘飘傍马陵。苍羽夹归青嶂合，沐沂飞绕碧波腾。莺花竞逐风烟醉，蜃气遥连海市凝。东望危楼高百尺，未知鲁叟几回登。边村旧筑一台牢，骋望堪来月几遭。苍耳径回祠庙古，鹁鸠声引白云高。晴峰点点纡屏画，旷野微微涌翠涛。一度登临一吟弄，主人诗笔已降骚。古城城古旧谁居，郯子千秋此故墟。闪闪夕阳衔远树，萧萧故垒带平芜。寻芳酒倦和云睡，吊古诗成摘叶书。多少眼前难状景，等閒挥入辋川图。巍巍孤冢出郯东，孝妇千年有此封。官府每因谗口误，皇天终是血城通。寒烟几换清明节，老树空摇花信风。华表摧残碑剥落，行人还解说于公。人间时节傍清明，晓枕惊回布谷声。百亩会看烟雨足，一犁穿破垄云平。芸苗毙带逡巡酒，尝稻匙翻骨董羹。多少田家欢乐事，莫愁翁主厌躬耕。郯城胜迹几龙门，此水聊堪一试竿。钩饵颇嫌沂沐泄，钓丝閒引月星寒。苔矶坐煖湍仍急，铁笛声沉夜已阑。何处投纶堪尽兴，东溟长笑海天宽。琅玕森列碧窗虚，万事人间已破除。爻画洞观成像后，吉凶看到未形初。静中生意兼抽笋，閒处天机见跃鱼。太极元来无一字，竹风吹掩读残书。
鄱阳舟中对匡庐小酌四首
作者：林光
朝代：明

薄雾挟山光，推篷杯在手。湖风忽南来，空翠落杯酒。返照在湖波，冉冉见山影。安得挟天风，飞上山顶？。船头一杯酒，嚼碎匡庐峰。湖波添砚水，尽日舞蛟龙。层崖削苍玉，长薄郁佳气。颓然一挥杯，拂面风细细。
鄱阳舟中对匡庐小酌四首·其一
作者：林光
朝代：明

薄雾挟山光，推篷杯在手。湖风忽南来，空翠落杯酒。
鄱阳舟中对匡庐小酌四首·其三
作者：林光
朝代：明

船头一杯酒，嚼碎匡庐峰。湖波添砚水，尽日舞蛟龙。
鄱阳舟中对匡庐小酌四首·其二
作者：林光
朝代：明

返照在湖波，冉冉见山影。安得挟天风，飞上山顶？。
鄱阳舟中对匡庐小酌四首·其二
作者：林光
朝代：明
体裁：五言绝句

返照在湖波，冉冉见山影。安得挟天风，飞上山顶�。
鄱阳舟中对匡庐小酌四首·其四
作者：林光
朝代：明

层崖削苍玉，长薄郁佳气。颓然一挥杯，拂面风细细。
酌惠山泉
作者：林光
朝代：明

曾向慈山久借眠，虎跑之水水之贤。还移杖屦来尝此，一饮烟云便洒然。品第人多尊陆子，秤评吾欲遍周天。香茶白饭逢僧话，丁酉中秋月渐圆。
酌文举馈酒
作者：林光
朝代：明

石下樽封石上云，为渠澄淀到秋分。谁将面米疑乡土，酿不差池总苾芬。
酌虎跑泉
作者：林光
朝代：明

东吴留此水，今日酌山瓢。病骨含秋露，灵根长夜苗。吴儿供戏剧，释子藉烹烧。导引源流去，清波洗六桥。
醒庵
作者：林光
朝代：明

曲蘖生香满小糟，看君不饮果然高。我亦如今醒不得，任教终日醉陶陶。
重九叠韵改犬子时表稿
作者：林光
朝代：明

重阳无酒亦须赊，此夕烟云景最佳。篱菊乍开今日眼，木犀犹放晚秋花。闲观宇宙逢双鬓，指点风光坐一衙。不识江门今日酒，许谁同醉白鸥沙。
重九后一日赋是日即馀余日
作者：林光
朝代：明

天生两脚踏烟霞，老态从来日日加。不把西风移皂帽，还浇秋酒对黄花。凉侵院竹知秋老，醉舞莱衣到日斜。四十四年贫是福，眼边儿女莫咨嗟。
重九日
作者：林光
朝代：明

重阳风致落谁家，晚雨疏疏点物华。粤客能无泉石兴，陈山虚耸海天涯。诗眸自合评秋色，篱菊何为未放花。最爱碧空云尽后，月明香荐木犀茶。
重九日三首
作者：林光
朝代：明

自笑官閒岁月忙，西风吹过七重阳。衰颜每愧逢佳节，黄菊何曾负此觞。乡思暗随飞雁远，诗怀清浸碧波光。春花又逐秋花发，造化凭谁作主张。扰扰浮生空自忙，一杯谁不负重阳。芙蓉且莫嗔篱菊，琥珀从教泛羽觞。池水三珠含晚照，秋林一带弄晴光。天机眼底无穷妙，织就云霞锦数张。云边飞雁去何忙，小剥重阴别有阳。谩把新诗催晚菊，笑携诸子引流觞。风回舞燕窥秋色，萍散游鱼戏日光。坐我閒亭无一语，歌人何处忽声张。
重九日三首·其一
作者：林光
朝代：明

自笑官閒岁月忙，西风吹过七重阳。衰颜每愧逢佳节，黄菊何曾负此觞。乡思暗随飞雁远，诗怀清浸碧波光。春花又逐秋花发，造化凭谁作主张。
重九日三首·其三
作者：林光
朝代：明

云边飞雁去何忙，小剥重阴别有阳。谩把新诗催晚菊，笑携诸子引流觞。风回舞燕窥秋色，萍散游鱼戏日光。坐我閒亭无一语，歌人何处忽声张。
重九日三首·其二
作者：林光
朝代：明

扰扰浮生空自忙，一杯谁不负重阳。芙蓉且莫嗔篱菊，琥珀从教泛羽觞。池水三珠含晚照，秋林一带弄晴光。天机眼底无穷妙，织就云霞锦数张。
重九日张侍御招饮元妙寺时董侍御林大行人泮及弟佥宪包进士咸在席酒酣因和张侍御旧游韵二首
作者：林光
朝代：明

笋舆欲尽碧峰头，翠竹深松景自幽。潦倒共拚今日醉，不知萸菊为谁秋。醉来萸菊满簪头，况值僧居景最幽。七步何才争出手，兴馀书破一山秋。
重九日张侍御招饮元妙寺时董侍御林大行人泮及弟佥宪包进士咸在席酒酣因和张侍御旧游韵二首·其一
作者：林光
朝代：明

笋舆欲尽碧峰头，翠竹深松景自幽。潦倒共拚今日醉，不知萸菊为谁秋。
重九日张侍御招饮元妙寺时董侍御林大行人泮及弟佥宪包进士咸在席酒酣因和张侍御旧游韵二首·其二
作者：林光
朝代：明

醉来萸菊满簪头，况值僧居景最幽。七步何才争出手，兴馀书破一山秋。
重九日登岘石洞岩次磨崖石刻古韵
作者：林光
朝代：明

千仞悬崖俯汉川，衰年扶步若登天。茱萸晚日簪重九，乌帽斜风落醉仙。古怪岩头看剥字，清泠涧底认跑泉。摩挲盘石行还住，走笔题诗笑率然。
重九日登洪山寺
作者：林光
朝代：明

怪石牙牙佛塔孤，肩舆一笑出城隅。谁家重九堪看菊，此日洪山却爱予。返照千林醒醉眼，秋光万顷对南湖。悠然未尽登临兴，更览青华逸老居。
重泛当湖四首
作者：林光
朝代：明

当湖宽积雨，天霁忽来游。风荡渔舟舞，波翻旭日浮。溪花红蘸水，岸竹冷含秋。回棹依菰渚，深杯送急流。新水豁空碧，薰风催旧游。草青平野合，云尽远山浮。荷荡盘中露，波摇镜面秋。橹声休聒耳，自在坐安流。折柬来何处，招邀事胜游。闲情追范蠡，远意属罗浮。桂酒三吴味，蒲风五月秋。颓然供一醉，万物与同流。移船穿竹外，傍藻看鱼游。雨足川源满，天青物色浮。波扬千顷雪，山露一痕秋。淫潦休伤稼，三农泪欲流。
重泛当湖四首·其一
作者：林光
朝代：明

当湖宽积雨，天霁忽来游。风荡渔舟舞，波翻旭日浮。溪花红蘸水，岸竹冷含秋。回棹依菰渚，深杯送急流。
重泛当湖四首·其三
作者：林光
朝代：明

折柬来何处，招邀事胜游。闲情追范蠡，远意属罗浮。桂酒三吴味，蒲风五月秋。颓然供一醉，万物与同流。
重泛当湖四首·其二
作者：林光
朝代：明

新水豁空碧，薰风催旧游。草青平野合，云尽远山浮。荷荡盘中露，波摇镜面秋。橹声休聒耳，自在坐安流。
重泛当湖四首·其四
作者：林光
朝代：明

移船穿竹外，傍藻看鱼游。雨足川源满，天青物色浮。波扬千顷雪，山露一痕秋。淫潦休伤稼，三农泪欲流。
重游虎跑寺二首
作者：林光
朝代：明

尘鞅无缘脱俗羁，肩舆一笑任行迟。绿肥晴日浮光晕，凉淡晨烟罩碧漪。泉韵又添今日兴，松阴犹记昔年诗。繁花过眼开还落，只有青山似旧时。骏骨从来不受羁，蹉跎真愧烛几迟。松风尚忆吹残梦，泉影还看弄碧漪。涧鸟静听游子语，林僧争乞老夫诗。摩挲松径寻碑迹，却忆东坡抚掌时。
重游虎跑寺二首·其一
作者：林光
朝代：明

尘鞅无缘脱俗羁，肩舆一笑任行迟。绿肥晴日浮光晕，凉淡晨烟罩碧漪。泉韵又添今日兴，松阴犹记昔年诗。繁花过眼开还落，只有青山似旧时。
重游虎跑寺二首·其二
作者：林光
朝代：明

骏骨从来不受羁，蹉跎真愧烛几迟。松风尚忆吹残梦，泉影还看弄碧漪。涧鸟静听游子语，林僧争乞老夫诗。摩挲松径寻碑迹，却忆东坡抚掌时。
金陵浦润少为僧既长弃僧归依父母
作者：林光
朝代：明

醉舞莱衣乐似仙，人间何处是西天。且将尺帻韬陀发，却委袈裟付老禅。骨肉思情离复合，宗先支派断还传。沙门怕有回头者，试诵吾诗一两联。
钱佥宪母挽
作者：林光
朝代：明

教子劬劬未仕初，灯前绩纺膝前书。宪台有禄堪供奉，泉壤无由问起居。钱氏千秋思令母，松庄一老共幽庐。慈乌反哺心何了，也见光荣七十馀。
铁佛寺偶成
作者：林光
朝代：明

三径五径疏竹，千株万株乔松。游子贪看铁佛，忘却南北高峰。
铁佛寺次夏大卿见赠韵
作者：林光
朝代：明

来过铁佛寺，风雨半旬馀。僧阁鸣琴籁，蜗牛走篆书。云霞双眼在，天地一舟虚。未尽他年语，还寻长者庐。
铜仁太守挽
作者：林光
朝代：明

青青离离木拱时，谁镌太守墓前碑。铜仁德泽知深浅，却有贤孙索挽诗。
铜船澳风二首
作者：林光
朝代：明

苍梧亦进野人舟，怪得刚风故打头。陈子贪泉留警句，明朝还作石门游。深港维舟我不宜，篙师力不胜风师。骄阴冷送霏霏雨，明日阴晴未可知。
铜船澳风二首·其一
作者：林光
朝代：明

苍梧亦进野人舟，怪得刚风故打头。陈子贪泉留警句，明朝还作石门游。
铜船澳风二首·其二
作者：林光
朝代：明

深港维舟我不宜，篙师力不胜风师。骄阴冷送霏霏雨，明日阴晴未可知。
铜鼓二首
作者：林光
朝代：明

铜鼓鼕鼕聒耳频，世机纷扰正愁人。官夫又拨民夫辏，剥尽衣衫哭水滨。铜鼓扶胥旧饱闻，数声催转海门春。闸河处处闻铜鼓，愁杀夫差忍饿人。
铜鼓二首·其一
作者：林光
朝代：明

铜鼓鼕鼕聒耳频，世机纷扰正愁人。官夫又拨民夫辏，剥尽衣衫哭水滨。
铜鼓二首·其二
作者：林光
朝代：明

铜鼓扶胥旧饱闻，数声催转海门春。闸河处处闻铜鼓，愁杀夫差忍饿人。
银瓶阡
作者：林光
朝代：明

打起眠牛眼未醒，深松下马上银瓶。翻疑造物劳施设，却怪青囊久秘灵。天壤未乾孤子泪，烟霞叨贲石斋铭。馀生百事看来左，何日相随到九冥。
银瓶阡感事
作者：林光
朝代：明

银瓶岭畔剪蒿莱，谁盗坟傍土一坏。榻外岂容人鼾睡，眼中刚遇我归来。青山到处堪埋骨，古墓边头忍斫培。惭愧许孜招感事，空垂血泪抚松栽。
镇嘉山
作者：林光
朝代：明

五老攒庐阜，三洲隐薜萝。云霞深晚树，径路入青莎。异兽雄如斗，群仙舞欲歌。人间天上景，会意岂须多。迟迟醒醉眼，稍稍傍烟萝。曝背看拳石，开樽藉短莎。崆峒人到少，松桧鸟长歌。杯酒忘宾主，悠然得亦多。
镇嘉山·其一
作者：林光
朝代：明

五老攒庐阜，三洲隐薜萝。云霞深晚树，径路入青莎。异兽雄如斗，群仙舞欲歌。人间天上景，会意岂须多。
镇嘉山·其二
作者：林光
朝代：明

迟迟醒醉眼，稍稍傍烟萝。曝背看拳石，开樽藉短莎。崆峒人到少，松桧鸟长歌。杯酒忘宾主，悠然得亦多。
长利和子翼
作者：林光
朝代：明

云傍青山影傍溪，落花深处伯劳飞。静团云日边江树，斜掩风烟面水扉。爱踏莎堤移晚履，欲裁蕉叶当闲衣。婆娑竹径行还住，时听軥辀对落晖。
问月楼
作者：林光
朝代：明

团团壶峤月高时，笑倚东楼一问之。精魄本来无欠缺，神光何事有盈亏。每凭杯酒传深意，更著诗篇扣大疑。万古升沈看未了，不知造化主张谁。
闻有上荐剡者
作者：林光
朝代：明

微官成懒散，荐剡孰开陈。亨泰逢清世，支离笑病身。双眸回宇宙，千载几君臣。舒卷床头易，空庭草自春。
闻梁侍讲叔厚先生暨王文哲黄门使交南将过富春赋此二律以侯兼致赠别之意
作者：林光
朝代：明

花边立马候官舟，山绕桐江翠欲流。内翰素闲专对学，黄门剩有抚绥筹。口衔天语经铜柱，服赐麒麟过广州。南物南人应见惯，肯将薏苡累兹游。问程遥讶使君舟，少滞桐江看活流。解缆缓牵丁字水，挥杯延换富春筹。光腾北极双龙剑，恩盖安南小越州。海角天涯虽僻远，锦衣仍傍故乡游。
闻梁侍讲叔厚先生暨王文哲黄门使交南将过富春赋此二律以侯兼致赠别之意·其一
作者：林光
朝代：明

花边立马候官舟，山绕桐江翠欲流。内翰素闲专对学，黄门剩有抚绥筹。口衔天语经铜柱，服赐麒麟过广州。南物南人应见惯，肯将薏苡累兹游。
闻梁侍讲叔厚先生暨王文哲黄门使交南将过富春赋此二律以侯兼致赠别之意·其二
作者：林光
朝代：明

问程遥讶使君舟，少滞桐江看活流。解缆缓牵丁字水，挥杯延换富春筹。光腾北极双龙剑，恩盖安南小越州。海角天涯虽僻远，锦衣仍傍故乡游。
闽使来聘
作者：林光
朝代：明

平生肉眼非衡鉴，遥枉诸侯走币书。两浙官舟催欲发，八闽风物信何如。曾贪白月捞潭底，更觅遗珠到海隅。俯仰乾坤留一笑，夕阳烟树半模糊。
闽南试院典文偶赋
作者：林光
朝代：明

微官何处尽平生，文字真愁误俊英。眼底深沈端有分，镜中妍丑本无情。香风淡淡飘丹桂，白月迟迟照省城。收拾秋光浑未了，更依南斗认疏星。
阅事有感
作者：林光
朝代：明

桃溪李径绿参差，争妒南枝胜北枝。抱瓮疲来空自笑，栽花老去欲成痴。人逢利害偏堪识，俗到浇漓不受医。留取一樽延寿酒，秋风黄菊在东篱。
阅诸生课
作者：林光
朝代：明

铢铢两两较高低，眼渐昏来意渐迷。弄月吟风程伯子，不知何以学濂溪。
阅都台檄催赴省试四首
作者：林光
朝代：明

烟霞欲遂此生谋，台檄飞催未肯休。总把流光销卦画，更提双眼到伊周。行藏祇益山灵笑，贫病能忘老母忧。谁为当权声一语，且容樗栎长林丘。一从幽谷弄云烟，科业隳来十五年。病骨自知难进取，衰龄谁更为周全。芋苗催老黄梅雨，豇豆披罗小洞天。剩水残山人不占，且随童冠看鱼鸢。官衙严切不官书，不置山林一散樗。儗赭青袍寻钓艇，那驱老脚又方舆。卑微易拾圯桥履，艰阻难移节孝车。天北天南他夜梦，相看子母欲何如。行藏空使我怀疑，即鹿无虞事可知。千载风云看际会，一时机轴转何谁。苔封僻径人踪远，风荡游丝日影迟。间点一双观物眼，还将消息认庖羲。
阅都台檄催赴省试四首·其一
作者：林光
朝代：明

烟霞欲遂此生谋，台檄飞催未肯休。总把流光销卦画，更提双眼到伊周。行藏祇益山灵笑，贫病能忘老母忧。谁为当权声一语，且容樗栎长林丘。
阅都台檄催赴省试四首·其三
作者：林光
朝代：明

官衙严切不官书，不置山林一散樗。儗赭青袍寻钓艇，那驱老脚又方舆。卑微易拾圯桥履，艰阻难移节孝车。天北天南他夜梦，相看子母欲何如。
阅都台檄催赴省试四首·其二
作者：林光
朝代：明

一从幽谷弄云烟，科业隳来十五年。病骨自知难进取，衰龄谁更为周全。芋苗催老黄梅雨，豇豆披罗小洞天。剩水残山人不占，且随童冠看鱼鸢。
阅都台檄催赴省试四首·其四
作者：林光
朝代：明

行藏空使我怀疑，即鹿无虞事可知。千载风云看际会，一时机轴转何谁。苔封僻径人踪远，风荡游丝日影迟。间点一双观物眼，还将消息认庖羲。
阻风二首
作者：林光
朝代：明

颠狂尽日捲洪涛，机轴谁操莫大劳。梦里每疑身计左，险中方悟荜门高。江深似有蛟龙斗，夜静如闻鸟兽号。小港偷安眠未稳，且将村酒醉酕醄。入夜长江骇万艘，畏途欹枕梦魂劳。彭城震动来韩信，赤壁喧呼破老曹。误怪江豚迎浪拜，几看鹰隼入云号。中和位育吾人事，却笑寒毡坐不牢。
阻风二首·其一
作者：林光
朝代：明

颠狂尽日捲洪涛，机轴谁操莫大劳。梦里每疑身计左，险中方悟荜门高。江深似有蛟龙斗，夜静如闻鸟兽号。小港偷安眠未稳，且将村酒醉酕醄。
阻风二首·其二
作者：林光
朝代：明

入夜长江骇万艘，畏途欹枕梦魂劳。彭城震动来韩信，赤壁喧呼破老曹。误怪江豚迎浪拜，几看鹰隼入云号。中和位育吾人事，却笑寒毡坐不牢。
阻风留别江佥宪兼呈冯提学二首
作者：林光
朝代：明

酒醒斜阳睡起时，瞢腾春思尚如痴。扬风白浪摧诗急，却讶诗翁不出司。春杯一聚未从容，天意分明又北风。庐阜鄱阳他日约，敢将诗债问冯公。
阻风留别江佥宪兼呈冯提学二首·其一
作者：林光
朝代：明

酒醒斜阳睡起时，瞢腾春思尚如痴。扬风白浪摧诗急，却讶诗翁不出司。
阻风留别江佥宪兼呈冯提学二首·其二
作者：林光
朝代：明

春杯一聚未从容，天意分明又北风。庐阜鄱阳他日约，敢将诗债问冯公。
陈佥宪嫡母吕氏挽
作者：林光
朝代：明

泷冈重打墓前碑，想见高堂属纩时。八十八年休便问，至今明月咏螽斯。
除夕
作者：林光
朝代：明

傩鼓鼕鼕数百家，旱馀山喜暮云遮。桃符笔底藏春意，檐雨声中剪烛花。身事暗随残腊改，年华都付后生誇。老怀何以过除夕，蟹眼汤烹雪水茶。
除夕前三日阅戊戌历
作者：林光
朝代：明

骄阴断送过冬频，黄纸新开得早春。甲子巧当元日脚，屠酥偏待少年人。杖藜俯仰难供世，行几跏趺称病身。料理太平堪击壤，鹃声何敢到天津。
除夕自勉
作者：林光
朝代：明

我来当湖滨，坐阅五除夕。年光倏流电，半百过瞬息。俛仰畴昔时，抚景恒自惜。遑遑若追忘，万里摇鞭策。圣途虽云远，壮心如铁石。仰钻日复日，寸累仍铢积。晨飧未及饱，夕寝宁安席。云胡远今时，自恕还自适。颓颜无复少，短发日向白。天衢浩无涯，进寸殊退尺。古来圣贤人，未免遭穷厄。顾肯当尘途，掷此千片璧。念我意中人，耿耿明寸赤。持此一杯酒，自讼还自责。丈夫志千古，讵忍为形役。百年能几时，逆旅栖过客。煌煌照红烛，感此岁除迫。杳然兴遐思，四顾樊笼窄。晴露有佳花，狂风无健翮。俭德勤自修，舒卷床头易。乾坤重担子，知上谁肩脊。
陪二仲游天宁寺席上赋
作者：林光
朝代：明

薄暮肩舆索翠屏，东岩谁复问惺惺。三春花鸟催行乐，大地山河总露形。笑把新诗参佛偈，休将杂剧恼山灵。宦游敢谓无知己，伯仲相看眼最青。
陪仲藩幕暨别驾公游玉泉寺座中赋
作者：林光
朝代：明

重驰我马度云屏，醉眼看山又一醒。玉乳源头皆入酒，仲家兄弟总忘形。颓然坐石从林泛，莞尔逢僧话性灵。无限风光吟不尽，夕阳低照万山青。
陪周进士仲鸣谒思范亭小酌成诗二首
作者：林光
朝代：明

山色空濛晚益奇，看山两眼欲成痴。梅梢已露春消息，松叶先经雪陆离。马足未须愁曲径，鹊巢犹解占高枝。登堂不尽怀贤意，三复留情拂断碑。文落湘江范语奇，我来何敢发狂痴。贤声一代堪尊仰，世运千年几合离。山拥思亭连佛閤，春藏太极在梅枝。前朝宦迹多沦没，谁为荒山续旧碑。
陪周进士仲鸣谒思范亭小酌成诗二首·其一
作者：林光
朝代：明

山色空濛晚益奇，看山两眼欲成痴。梅梢已露春消息，松叶先经雪陆离。马足未须愁曲径，鹊巢犹解占高枝。登堂不尽怀贤意，三复留情拂断碑。
陪周进士仲鸣谒思范亭小酌成诗二首·其二
作者：林光
朝代：明

文落湘江范语奇，我来何敢发狂痴。贤声一代堪尊仰，世运千年几合离。山拥思亭连佛閤，春藏太极在梅枝。前朝宦迹多沦没，谁为荒山续旧碑。
陪岳台李别驾西泉曹侍御游岘石寺同次磨崖石刻诗韵二首
作者：林光
朝代：明

襄阳留滞笑南川，六载三过此洞天。春旱且看花蓓蕾，诗成刚遇酒神仙。大书欲放岩头笔，久渴思吞石罅泉。老去吾侪宽展步，任他边将勒燕然。步步扳岩望汉川，春波摇漾浸晴天。鹿门真见庞居士，家学还逢李谪仙。诗遇敌勍姑退舍，酒生消渴更烹泉。夕阳共借西颓景，非独今人古亦然。
陪岳台李别驾西泉曹侍御游岘石寺同次磨崖石刻诗韵二首·其一
作者：林光
朝代：明

襄阳留滞笑南川，六载三过此洞天。春旱且看花蓓蕾，诗成刚遇酒神仙。大书欲放岩头笔，久渴思吞石罅泉。老去吾侪宽展步，任他边将勒燕然。
陪岳台李别驾西泉曹侍御游岘石寺同次磨崖石刻诗韵二首·其二
作者：林光
朝代：明

步步扳岩望汉川，春波摇漾浸晴天。鹿门真见庞居士，家学还逢李谪仙。诗遇敌勍姑退舍，酒生消渴更烹泉。夕阳共借西颓景，非独今人古亦然。
隆中武侯庙成次前韵
作者：林光
朝代：明

妖狐狡兔已奔逃，忠武新祠结搆牢。三顾声华盖襄汉，千年祀典贲蓬蒿。丹青草野云龙会，森爽峰峦栋宇高。几向隆中回首处，梦魂缥缈见人豪。
隆中武侯庙揭扁二首
作者：林光
朝代：明

圣断重闻感若何，翼然轮奂起盘窝。扁悬忠武真无忝，恩盖隆中永不磨。灵肖罗池诛慢侮，祭堪梁父入登歌。戊辰告庙当残腊，寒怯梅花放未多。卧龙迹灭可如何，栖庙山阳有此窝。华扁却从天上赐，穷碑留待意中磨。贪贤礼忆三回顾，旌德诗从万口歌。千古隆中千古祀，大明恩典实蒙多。
隆中武侯庙揭扁二首·其一
作者：林光
朝代：明

圣断重闻感若何，翼然轮奂起盘窝。扁悬忠武真无忝，恩盖隆中永不磨。灵肖罗池诛慢侮，祭堪梁父入登歌。戊辰告庙当残腊，寒怯梅花放未多。
隆中武侯庙揭扁二首·其二
作者：林光
朝代：明

卧龙迹灭可如何，栖庙山阳有此窝。华扁却从天上赐，穷碑留待意中磨。贪贤礼忆三回顾，旌德诗从万口歌。千古隆中千古祀，大明恩典实蒙多。
隆中谒武侯陪陈提学佥宪二首
作者：林光
朝代：明

卧龙胜处久模糊，寻访欢承拉老夫。三顾迹经今日眼，千年人貌旧时图。躬耕活水田犹在，抱膝苍崖石尚孤。莫道斯文没关系，风光随处偃莱芜。薇蕨山中口可糊，人龙泯迹在农夫。遭逢未感三回顾，成算先开八阵图。割据英雄时已去，经纶天地迹何孤。祠前俛仰千年下，樽酒斜阳洒绿芜。
隆中谒武侯陪陈提学佥宪二首·其一
作者：林光
朝代：明

卧龙胜处久模糊，寻访欢承拉老夫。三顾迹经今日眼，千年人貌旧时图。躬耕活水田犹在，抱膝苍崖石尚孤。莫道斯文没关系，风光随处偃莱芜。
隆中谒武侯陪陈提学佥宪二首·其二
作者：林光
朝代：明

薇蕨山中口可糊，人龙泯迹在农夫。遭逢未感三回顾，成算先开八阵图。割据英雄时已去，经纶天地迹何孤。祠前俛仰千年下，樽酒斜阳洒绿芜。
隆中谒诸葛武侯
作者：林光
朝代：明

君臣天地本难逃，谁道先生睡不牢。三顾江山增感慨，千年祠宇肃焄蒿。欢同鱼水知犹浅，迹比萧曹识更高。运去营中星忽殒，未降心醉几英豪。
隆中遇雨
作者：林光
朝代：明

隆中留胜迹，冒雨我能来。树洗层层翠，溪喧滚滚雷。草深诸葛庙，云罩简王台。安得长风扫，阴霾拨未开。
雨中谒简王墓
作者：林光
朝代：明

雄压山窝虎豹逃，丹青盘搆可胜牢。步参无计停朝雨，衣湿何妨触野蒿。古树排来襄嶂合，伏龙飞去蜀天高。隆中莫问要离冢，云木东祠是汉豪。
雨霁复登陈山
作者：林光
朝代：明

宿雨初收露气寒，又移双履出层峦。三回命驾俱成误，几点青山可易看。杯酒笑谈春意远，潮声吞吐海门宽。巉岩历尽扶鸠杖，招手何人入社坛。
雪中追和东坡韵八首
作者：林光
朝代：明

絮粘枯树闹饥鸦，载酒过门问小车。屐齿每嫌穿碧玉，陶铛端欲煮琼花。剡中夜舫殊堪画，驴背诗情却到家。老我都城兴无限，那钱买醉不藏叉。纷飞撩乱扑朝鸦，老妇贪看驻纺车。三白果堪登百谷，一香何惜让群花。光添玉宇无边景，清变都城几万家。坐拥羊茸挥老兴，冻呵寒砚手频叉。冻笔狂提谩扫鸦，跏趺忘却紫河车。连阴未识天何意，积瑞贪看眼欲花。倏往忽来怜剡曲，浅斟低唱是谁家。冲寒便欲鞭羸去，踏遍皇都路几叉。寒林凝重堕翻鸦，更恐通忂汗辗车。阴积何愁胶地轴，冬深乱落爱天花。兵踰蔡壁奇谁策，茗煮琼瑶笑我家。求道何人心似铁，立深三尺手还叉。冻拈诗笔指纤纤，时到隆冬气自严。三白依稀呈国瑞，半空摇漾洒吾盐。琼瑶夺目皆填市，玉箸凝冰已挂檐。会见晴无云一点，西来看尽万峰尖。天机谁与辨毫纤，岁纪庚申忆在严。葭管欲飞冬至节，犁花飘杂水晶盐。寒催皎兔逃三窟，饥困乌鸦傍暮檐。酒落诗肠醒复醉，蛟龙驱舞笔锋尖。轩冕浮云藐若纤，羊裘大泽钓输严。吟看匝地光浮玉，坐恐周天误雨盐。瞑目伊川尸讲席，齐腰释子立穷檐。白头吏隐桥门下，诗到忘新不用尖。浮云全不动毫纤，争识元冥今最严。千首杜陵高格调，两年白帝困齑盐。磁瓯索醉那辞酒，鸠杖扶衰更绕檐。何处梅花堪放艳，风刀刮面利尖尖。
雪中追和东坡韵八首·其一
作者：林光
朝代：明

絮粘枯树闹饥鸦，载酒过门问小车。屐齿每嫌穿碧玉，陶铛端欲煮琼花。剡中夜舫殊堪画，驴背诗情却到家。老我都城兴无限，那钱买醉不藏叉。
雪中追和东坡韵八首·其七
作者：林光
朝代：明

轩冕浮云藐若纤，羊裘大泽钓输严。吟看匝地光浮玉，坐恐周天误雨盐。瞑目伊川尸讲席，齐腰释子立穷檐。白头吏隐桥门下，诗到忘新不用尖。
雪中追和东坡韵八首·其三
作者：林光
朝代：明

冻笔狂提谩扫鸦，跏趺忘却紫河车。连阴未识天何意，积瑞贪看眼欲花。倏往忽来怜剡曲，浅斟低唱是谁家。冲寒便欲鞭羸去，踏遍皇都路几叉。
雪中追和东坡韵八首·其二
作者：林光
朝代：明

纷飞撩乱扑朝鸦，老妇贪看驻纺车。三白果堪登百谷，一香何惜让群花。光添玉宇无边景，清变都城几万家。坐拥羊茸挥老兴，冻呵寒砚手频叉。
雪中追和东坡韵八首·其五
作者：林光
朝代：明

冻拈诗笔指纤纤，时到隆冬气自严。三白依稀呈国瑞，半空摇漾洒吾盐。琼瑶夺目皆填市，玉箸凝冰已挂檐。会见晴无云一点，西来看尽万峰尖。
雪中追和东坡韵八首·其八
作者：林光
朝代：明

浮云全不动毫纤，争识元冥今最严。千首杜陵高格调，两年白帝困齑盐。磁瓯索醉那辞酒，鸠杖扶衰更绕檐。何处梅花堪放艳，风刀刮面利尖尖。
雪中追和东坡韵八首·其六
作者：林光
朝代：明

天机谁与辨毫纤，岁纪庚申忆在严。葭管欲飞冬至节，犁花飘杂水晶盐。寒催皎兔逃三窟，饥困乌鸦傍暮檐。酒落诗肠醒复醉，蛟龙驱舞笔锋尖。
雪中追和东坡韵八首·其四
作者：林光
朝代：明

寒林凝重堕翻鸦，更恐通忂汗辗车。阴积何愁胶地轴，冬深乱落爱天花。兵踰蔡壁奇谁策，茗煮琼瑶笑我家。求道何人心似铁，立深三尺手还叉。
雪窗
作者：林光
朝代：明

此心爱雪此窗知，雪意偏容贯四时。梅萼香飘春信早，月华光照梦醒迟。扁舟剡曲谁乘兴，斗帐羊羔酒满卮。莫遣尘埃侵素壁，老夫还解一题诗。
露坐
作者：林光
朝代：明

当湖来暑月，坐我小池边。欲酌樽无酒，闲吟思满天。晓荷初贴水，豇豆正垂烟。者树精应在，林梢奏一蝉。
靖安尹吴翼之挽
作者：林光
朝代：明

少年乡榜解争魁，京国担囊几往来。日月阶梯探吏部，云霄步武谢风雷。专城已把牛刀试，枕块空惊鬼录催。吊屈何愁无贾谊，楚云湘水自生哀。
静观亭奉饯屠元勋少大理
作者：林光
朝代：明

搆亭新著静观名，别酒逢君两度倾。鱼鸟自循飞跃性，湖山应识滞留情。花知爱客偏含笑，蝉为催诗巧送声。醉墨淋漓吾合赋，汉徵廷尉岂徒行。
静观亭抛梁
作者：林光
朝代：明

亭子抛梁亦与诗，东西南北正相宜。乾坤剩有三春意，花鸟那容一老私。洒洒东吴新样制，殷勤多士见心知。尘埃催得人头白，点也何拘不浴沂。
静观亭次定山韵三首
作者：林光
朝代：明

地僻人来少，春回花自深。风光拈不尽，一物一天心。岸帻虚亭晚，林风一洒然。微酡诗懒赋，寂寞对湖天。水月来相照，双眸老更清。人间无限事，吾且坐吾亭。
静观亭次定山韵三首·其一
作者：林光
朝代：明

地僻人来少，春回花自深。风光拈不尽，一物一天心。